"Saio bakoitzean 50 lagun inguruk ematen dute odola" - Orio - Karkara.eus\n"Saio bakoitzean 50 lagun inguruk ematen dute odola"\nAiora Larrañaga Solaberrieta 2020-02-12 09:15\nKristina Atorrasagastik 48 urte daramatza Orioko odol emaileen elkarteko arduraduna izaten. Azkar esaten bada ere, laster beteko du mende erdia karguan.\nKRISTINA ATORRASAGASTI - Orioko odol emaileen elkarteko arduraduna\nOdola emateko ohitura aldatu al da azken hamarkadetan?\n1972. urtean sortu genuen Orioko odol emaileen elkartea. Irratian entzun genuen hainbat herritan odola emateko taldeak sortzen ari zirela, eta Orion ere taldea abiatzea erabaki genuen. Tartean ziren Ramon Etxeberria eta Kepa Loidi ere. Azken hamarkadetan asko aldatu da odola emateko ohitura herrian. Hasiera batean, jendeak pentsatzen zuen osasunarentzako kaltegarria zela odola ematea. Horregatik, herritarrek zituzten zalantzak argitzeko, Donostiako odol emaileen taldeko burua etorri zitzaigun herrira, odola ematearen inguruko hitzaldi bat eskaintzera. Hasierako kezkak gaindituta, boluntario asko izan ditugu bost hamarkadetan.\nGaur egun zenbat lagunek ematen dute odola Orion?\nUrtean 200 ateraldira iristen gara Orion. Gutxi gorabehera 50 lagun inguruk ematen du odola herrian. Gehiago ere izan gara, baina azkenaldian zertxobait jaitsi da boluntario kopurua. Izan ere, hasieran odola ematen hasi zirenak adinekoak dira orain; batzuk hil egin dira, eta beste batzuk 65 urtetik gora dituztenez, pixkanaka uzten joan dira. Drogak edo atzerrira joateko txertoak hartu dituztenek ere ezin dute odolik eman. Bestetik, odol emaileen elkartea unibertsitatera eta lantokietara ere joaten da, eta herritar askok lan egin edo ikasten duten tokian ematen dute odola.\nOdol-emaile kopuruak gorabeherak izaten al ditu urte sasoiaren arabera?\nBai, urte sasoiak eragina izan ohi du odola ematerako orduan. Neguan, gripe garaian edo oporraldietan jende gutxiago etortzen da. Horrez gain, Orion ostiraletan pintxo potea egiten denez, konturatuta nago egun horretan ere jende gutxiago animatzen dela odola ematera. Nik ulertzen ditut familia gazteak; astean zehar elkarrekin egoteko denborarik ez dute izaten, eta normala da ostiral arratsaldean eta asteburuan familian egoteko aprobetxatzea. Horregatik, odol emate saioak astearte, asteazken edo ostegunetan jartzen saiatzen naiz, beti ezin bada ere. Datorren hitzordua, esaterako, martxoaren 13an izango da, ostiralarekin.\nGazteek odola emateko ohiturarik ba al dute?\nBai, guk gazte talde polita dugu herrian, eta kuadrillan etortzen dira odola ematera. Dena dela, boluntarioek ezin dute nahi adina aldiz eman odola. Hilekoa dela eta, anemia sortzeko arriskurik izan ez dadin, emakumeek gehienez urtean hiru aldiz eman dezakegu odola, eta gizonezkoek lau aldiz. Horregatik, Orion hiru hilabetean behin antolatzen dugu hitzordua, sarriagotan antolatzen badugu jende gutxiago biltzen baita saio bakoitzean.\nOdola emateko saioek lan handia eskatzen al dute?\nAsko erraztu da lana, eta hiru hilean behin izaten denez, ez da astuna egiten. Lehen nik neuk deitu behar izaten nien odol emaileei, baina gaur egun sare sozialen bidez jakinarazten diete hitzordua, Donostian dagoen egoitza nagusitik. Anbulatorioan, 18:00etatik 20:30era izaten da odola emateko saioa, eta bakoitzak badaki zer ordutarako joan behar duen. Aretoan zortzi lagunentzat tokia izaten da, eta saio bakoitzean 50 lagun inguruk ematen dute odola, txandaka. Ni ordubete lehenago iristen naiz, eta ogitartekoak prestatzen ditut, odol emaileak etortzen direnerako dena prest izan dadin. Horrez gain, bukatutakoan dena garbitu behar izaten dut, hurrengo egunean 08:00etarako anbulatorioa ireki behar izaten dutelako. Hala ere, esan behar dut senarraren eta alabaren laguntza izaten dudala beti.\nHerritarrak odola ematearen garrantziaz jabetzen al dira?\nEz zaio merezi duen garrantzia ematen, eta lehen boluntario gehiago izaten ginen. Orain odol bankuak ditugu, eta odola behar dutenean horietara jotzen dute erietxeek. Dena dela, garai batean oriotarren batek odola behar zuenean, ospitalera joaten ginen harentzat odola ematera. Gogoan dut Orioko emakume bati ezin ziotela buruko ebakuntza egin nahikoa odol ez zutelako. Deitu egin zigun eta Oriotik hogei lagun joan ginen ospitalera berarentzat odola ematera.\nGipuzkoako Odol Emaileen Elkarteak boluntarioen lana ere aitortzen du, ezta?\nUrtero ekitaldia antolatzen du Gipuzkoako Odol Emaileen Elkarteak, odol emaileen ahalegina aitortzeko. 25 aldiz odola ateratzen dutenei diploma eta zilarrezko bereizgarria ematen diete. Urrezko bereizgarria jasotzen dute odola 40 aldiz eman duten emakumeek edo 50 aldiz eman duten gizonezkoek. Eta azkenik, badago gorengo aitortza ere; emakumeei 60 aldiz odola ematen dutenean ematen diete, eta gizonezkoei 75 aldiz eman dutenean.\nNorbaitek odola eman nahiko balu zer egin behar du?\nNirekin harremanetan jarri behar du. Odola emateko saiora etortzen denean probatxo bat egingo diote; ziztada batekin odol tanta bat aterako diote, eta hori aztertuta, esango diote odola ematerik ba ote duen. Probatxo hori odol emaile guztiei egiten diete ateraldi bakoitzean, saio batetik bestera boluntarioen egoera aldatu egin daiteke eta. Herritarrak odola ematera animatu nahi ditut, gizartearentzat ekarpen garrantzitsua baita.


Dirtaa | Zarauzko Hitza\nMezuak etiketatuta ‘ Dirtaa ’\nBerriketan.info Viewing item 1 to 5 (of 5 items) berria wrote a new post, Juan Ignacio Perez Iglesias: “Zientziaren aldeko diskurtsoa sendotzeko balio du dibulgazioak”, on the site Berria albisteak 16 minutes ago\nAzkoitiko Hitza wrote a new post, Errauste planta «hipoteka astuna» izango litzatekeela esan du Bilduk, on the site Urola Kostako Hitza 26 minutes ago\nAzkoitiko PSE-EEko bozeramaile Miguel Reimundezi erantzun dio Azkoitiko Bilduk. Errauste planta bertan behera geratu izana salatu zuen Reimundezek; honen arabera, Gipuzkoako Hondakinen Partzuergoak eta Zubietan Uztarria Azpeitiko Ataiye wrote a new post, Gipuzkoako Txapelketa ere jokoan izango da igandeko XVI. Ikasberri Krosean, on the site Urola Kostako Hitza 29 minutes ago\nHondarribiko Hitza wrote a new post, Santiago kaleko trafikoa ostiralean irekiko dute , on the site Oarsobidasoko Hitza 43 minutes ago\nOstiralean irekiko dute Santiago kalea trafikora. Ondoko kalean, San Pedro kalean egiten ari diren obrarengatik hainbat astez itxita egon da, baina lanak nahiko aurreratuta daudela-eta, Santiago kalea ireki ahalko Urola Kostako Hitza wrote a new post, Mus Txapelketa Azkarra jokatuko dute larunbatean, Zarauzko Salbatore Mitxelenan, on the site Urola Kostako Hitza 57 minutes ago


Aurten ere herritarren esku utziko du Diputazioak aurrekontuen zati bat\nBerriak Aurten ere herritarren esku utziko du Diputazioak aurrekontuen zati bat\n2014/02/26, Asteazkena - 13:14\nIaz egin zuten aurrenekoz esperientzia pilotua: Gipuzkoako Diputazioak Urola bailarako herritarren esku utzi zuen 500.000 euro zertan inbertitu erabakitzea. Aurrekontu parte-hartzaileak sustatzeko aurreneko pausoa izan zen, eta emaitzarekin gustura dago aldundia. Hala azaldu zuen atzo Martin Garitano Ahaldun Nagusiak, iazko prozesua baloratzeko egindako bileran. Bailaran zazpi proiektu martxan jartzea erabaki zuten iaz eta horiek martxan jarriko dira aurten. Hori nola egin aztertzeko herritarren jarraipen taldea eratu zen atzoko bileran, besteak beste, eta besteak beste, iaz hasitako bideari aurten ere jarraipena emango zaiola jakinarazi zuten Diputazioko arduradunek. Urolan ez ezik, Bidasoan, Tolosaldean eta Oarsoaldean ere egingo dira aurten aurrekontu partehartzaileak. Hala, 2 milioi euro utziko ditu herritarren esku Diputazioak 2014an.\nMartin Garitano Ahaldun Nagusiak azaldu zuenez, "bide horretan segitzeak, gobernatzeko modu horrekin aurrera egiteak, abantailak besterik ez dituelako, besteak beste, kudeaketa publiko eraginkorragoa lortzen dugulako, herritarren behar errealei erantzuten diegulako, gardentasuna bermatzen dugulako eta, beharbada, inportanteena dena, biztanle soilek herritar izaera hartzen dutelako partehartze prozesuei esker".


IK4-Ikerlanek etorkizuneko trenen efizientzia eta segurtasuna hobetzeko ekimen batean parte hartzen du — TUlankide MONDRAGON\nTrenen konputazio sistema berritzea da helburua, trenen fidagarritasuna eta energi gastuak eta baliabideetakoak optimizatzeko.\nEkimenak, non IK4-Ikerlan zentro teknologikoa parte hartzen ari baita, 6,68 milioi euroko aurrekontua du guztira, eta bi urte iraungo du. Trenen hainbat funtzio, konputazio sistema berean elkartzeko beharrezkoa den teknologia garatuko du. Horietako funtzio batzuk hauek dira: ateen irekiera eta itxiera, bidaiarientzako komunikazio sistema edo balaztatze sistema. Orain arte funtzio horietako bakoitzak ere sistema erabiltzen zuen.


"Odolusteak" filmaren beste bi emanaldi egingo ditu Dwingi Dwingi taldeak — Oñatiko udala\n"Odolusteak" filmaren beste bi emanaldi egingo ditu Dwingi Dwingi taldeak\nUrtarrilaren 24 eta 25ean 20:30tan izango dira, Kultur etxean\nHarrera oso ona izan dute Odolusteak filmearen emanaldiek orain arte. Zazpi saio eskaini dira azaro eta abenduan zehar eta guztietarako sarrerak aurrez agortu ziren. Txartela eskuratu ezinda emanaldi berriak programatzeko eskaera egin diete Dwingi Dwingi taldekoei hainbat herritarrek eta beste bi emanaldi finkatu dituzte: urtarrilaren 24 eta 25ean. Ostiral eta larunbata izaki, gaueko zine komertzialaren emanaldiaren aurretik izango da Odolusteak ikusteko aukera, 8:30tan.\nOrain arteko emanaldi guztien antzera urtarrilerako programatu diren biak ere doan izango dira, baina lekua mugatua denez, sarrera txartela eskuratu behar da, Txokolatexan edo www.oñati.eus web atariaren bidez.\nSarrerei dagokienez oharra zabaldu dut Dwingi Dwingi taldekoek, erabiliko diren sarrerak soilik hartu daitezen eskatuz. Izan ere, Gabonetan izan diren bi emanaldietan hainbat jesarleku hutsik geratu baitziren, berez, sarrerak agortuta egon arren. Ondorioz, sarrerarik ez zuten hainbat lagun Odolusteak ikusi ezinik geratu ziren. Beraz, ziur erabiliko den sarrera kopurua soilik hartzea eskatzen da, eta azken orduan joan ezinean daudenek, norbaiti ematea edo antolatzaileei jakinaraztea eskatzen da.\nOdolusteak filma ez ei da epe laburrean Youtube-n zintzilikatuko, Dwingi Dwingikoek jakinarazi dutenez. Eta litekeena da pantaila handian ikusteko azken aukera izatea urtarrilaren 24 eta 25erako iragartzen dena. Merezi du zine aretoan ikustea, musika eta soinu aldetik egin den ahalegina halakoetan antzematen baita bere osotasunean.


Kayak eta piragua alokairua, Alokayak\nPiragua Bakar, Bikoitz eta familiarrak (3,4) ditugu.\nKayak edo piragua bat alokatzea oso erraza da aloKAYAK-en. Ez da beharrezkoa aurretikan erreserbatzea: bertan azaldu, izena eman, sinatu eta prest izango zara badian barne ibiltzeko. Horretarako mota desberdinetako piragua eta tablak ditugu gure Donostian kokatutako Ondarreta hondartzako alokairuan. Guk ditugun kayak-ak eta tablak oso errazak dira erabiltzen eta pertsona desberdinei ondo egokitzen dira. Oso leku aproposean kokatuak gaude, olatuetatik ondo babestuak, beraz ez duzu zailtasunik aurkituko sartu eta ateratzeko. Hau dena esanda ez duzu aitzakirik badiako txoko politenak aurkitzeko eta lasitasunez gozatzeko!\nKAYAK MOTA EZBERDINAK\nPiragua Bakar, Bikoitz ( 2 + ume 1) eta Hirukoitzak ditugu\nEra berean mota desberdinetako banakako piraguak dauzkagu erabiltzaileen mailari egokitzen direnak\nPiragua horiek bere kasa husten dira eta oso egonkorrak dira, beraz, aurre esperientzia izatea ez da beharrezkoa, igeri egiten bakarrik jakin behar da\n6 urtetik 10 urte arte\n> 10 urte eta < 100kg.\nDERRIGORREZKOA DA IGERI EGITEN JAKITEA\nPrezioaren barne: kayak-a, arraun egiteko pala, txalekoa eta BEZa.\nEZ DA ERRESERBATU BEHAR.\nIristerakoan alokairuaren kontratoa sinatu behar duzu.\nbeharrezko materiala banatuko dizu\nnabigatzeko lekurik hoberenak erakutsiko dizkizu\nnola sartu eta atera azalduko dizu\nKontxako badia piraguismoa egiteko leku paregabea da, oso segurua eta Gurutze Gorriak ondo zainduta; beraz, zure irteera lasaitasun osoz gozatu ahal izango duzu.\nCOVID-19: Lehen, zure datuak orri batean idazten zenituen; aurten, papera eta boligrafoak ez erabiltzeko, mugikorra ekartzeko eskatzen dizugu, alokairu-kontratua izapidetu ahal izateko. Era berean, txartelarekin ordaintzeko aukera gehitu dugu.\nIkusi Kontratatzeko Baldintza Orokorrak.\nGure instalazioak hondartzan bertan daude, uretatik oso gertu. Zure gauzak Alokayaken zainduta utzi ditzakezu eta hondartzako dutxak erabili (ur hotza). Nahiago baduzu, armairuak eta dutxa beroa kabinetan aukeran daude (1,40 € ))\nEkainean eta Irailaren bukaeran, eguraldia kaskarra baldin badago, kayakean ibiltzeko zira eta/edo manga luzeko kamiseta eskertuko duzu; SUP egiteko neoprenozko trajea.\nBetaurrekoak behar badituzu, lotuta eraman.\nAloKAYAK-en ingurumena eta tokiko kultura errespetatzen laguntzen dizugu. Gure ingurune naturala zaintzeko ahalegin handia egiten dugu. Turismo iraunkorraren irizpide globalen arabera, gure jarduerak hondartzan eta inguratzen gaituen naturan eraginik txikiena izan dezan saiatzen gara. Ez gaude konexio elektrikoen menpe eta birziklatutako materialak erabiltzen ditugu gure instalazioetako ekipamenduetan.


Euskadi 2020. Zientzia, Teknologia ...\nAURKIBIDEA

4.diapositiba…………………. 5.diapositiba…………………. 6.diapositiba………………….

7.diapositiba………………….

8.diapositiba………………….

9.diapositiba………………….

10.diapositiba………………...

\n

11.diapositiba............................

12.diapositiba............................

13.diapositiba............................

14.diapositiba............................

15.diapositiba…………………...

16.diapositiba…………………...

17.diapositiba…………………...

18.diapositiba…………………...

\nERRENAZIMENDUKO ARTEA

XV-XVI.

Antzinateko kultura- ereduetara itzultzeko ahalegina.

Burgesak: nobleen kultura- eredua deuseztatu.

Jatorria Italian.

ARKITEKTURA

Bi eraikin mota: erlijiosoak eta zibilak.

Eraikuntza- elementuak erabili.

Kanpotik eraikinen itxura orekatua.

\n

ESKULTURA:

Jatorria Italian.

Antzinateko artearen eragina nabarmena.

Arreta giza gorputzen anatomiari.

Bereziki erretratuak.

Marmola eta brontzea erabilienak.

Ezagunena Michelangelo.

PINTURA:

Jatorria Italian

Perspektiba helburua.

Gai erlijiosoak nagusi.

Euskarrien erabilera.

Argia eta argi- ilunek garrantzia.

Ospetsuena Michelangelo, manierismoa sortu.

\nEuskal Herriko Errenazimenduko Artea

ARKITEKTURA:

Berezitasun batzuk:

Eraikinen barruko iluntasuna.

Horma eta zutabe sendoak.

Estilo gotikoak luzaroan iraun zuen.

\nARTE BARROKOA

XVII eta XVIII. mendearen lehen erdialdea.

Garai hartan jasotako gertaeren ondorioz sortu.

ARKITEKTURA:

Kontrarreformaren garaipenaren eta Elizaren nagusitasunaren isla .

Zutabe bihurrituak.

Eraikuntzen diseinuetan kurba eta kiribila.

Argi itzalak sortu.

Apainketa oso aberatsa.

\n

Eskultura:

Italian sortu.

Irudiek indar handiko gorputz jarrerak adierazi.

Irudiek sentimenak adierazi.

Argi- ilunekin jokatu.

Era askotako gaiak.

Material ugari.

Eskultore nagusia Bernini.

Pintura:

Italian sortu.

Errealismoa nagusitu.

Gai erlijioso eta mitologikoak.

Argi- ilunen teknikak garrantzia.

Margotzeko era askotako euskarriak.

Caravaggio tenebrismoa erabiltzen lehena.

\n

Lurralde bakoitzean berebiziko ezaugarriak:

Frantzian, margolariek klasizismoari arreta.

Flandesen, Kontrarreforma katolikoaren erreferente nagusia bihurtu.

Herbeheretan, Rembrandt margolari nagusia.

Espainian, urrezko aroa XVII. mendean.

Aipatzekoak Velazquez eta Murillo.

Barrokoa Euskal Herrian:

XVIII.mendean garapen artistiko handia.

Eraikin zibilek garrantzia.

Arkitektura:

Gurutze- oina.

Kanoi erdiko ganga.

Kupula.

Nabe bakarrak.

Fatxada laukizuzena.

Ugariak arte barrokoaren lekukoak Euskal Herrian.

\n

ESKULTURA:

Erretaulak erakusgarri ugarienak.

Juan Bazkardo nagusitu bere lanengandik.

\nARTE NEOKLASIKOA

XVIII. erdialdean – XIX. mendera arte.

ARKITEKTURA:

Arkitektura klasikoan oinarritzen da.

Egitura geometrikoak erakusgarri garbienak.

Erreferentzia nagusia antzinatea.

Eraikin publikoetarako erabilia.

Estilo hau Europa osora zabaldu.

PINTURA:

Neolasizismoak ez zuen aldaketa handirik ekarri.

Salbuespena, David, Frantzian eta Goya, Espainian.

\nARTE NEOKLASIKOA EUSKAL HERRIAN

XVIII. mendearen erdialdean lantzen hasi.

Estilo horretako eraikinak XIX. mendean.

Eraikin gehienak zibilak.

Salbuespena, Iruñeko katedrala da.

\nERRENAZIMENDUKO ESKULTURA

Batikanoko “La piedad”.

XV. mendean egina.

Autorea Miguel Angel.

Eskulturan, Ama Virginia, eta bere seme Jesucristo agertu.

Lasaitasuna erakusten du.

Virginia, gazte, eder eta errukitsuaren itxura.

Virginiaren gaztegina, errenazimenduaren idealismo bat erakutsi.

Emakume baten ereduak ziren Virginiak.

\nERRENAZIMENDUKO ARKITEKTURA

Donostiako San Telmo komentua.

Donostian kokatuta, Zuloaga plazaren ondoan.

Alonso de Idiaquez eginikoa.

Atea, puntu erdiko arku bat.

Alboetan, eraikitako bi zutabe joniko .

Gainean puntu erdiko arkuak.

Hauen barruan, medailoi biribilak.

Klaustroari garrantzia.

Elizaren behealdean eraiki.

Trapezio-itxurakoa da, Urgull mendiak oztopo.

Klaustroa bi solairutan banatuta.

Behealdean sei lehio handi.

\nBARROKOKO ARTELANA

“ Mutilak mahatsa eta meloia jaten” Murillo.

Agertzen diren umeak XVII. mendean irudikatuta.

Murillok, ez ditu ume hauek modelo baten oinarrituta.

Margolanean kritika bat islatu , gizartean dagoen kristauen balore faltagatik .

Umeen begirada esanguratsua.

Influentzia italiarra du, batez ere, Caravaggiorena, tenebrismoa oinarritzat.

Kolore eskasen erabilera .

Margolanean erabilitako koloreak arreak eta grisak dira.

Margolanaren xehetasunak oso errealistak.

\nKomikien gaiak komiki historikoak


Del 07 de marzo al 30 de abril de 2017\nRekalde Aretoak, Ätakontu-ren erakusketa aurkezten digu Kabinete Abstraktuan, barriek 2017 programaren barruan. Programa horren bidez, Bizkaiko Foru Aldundiak sorkuntza artistikorako ematen dituen bekak jaso dituzten artisten lanak ematen dira ezagutzera.\nÄtakontu (Sara Campillo eta Ibai León) artearen eta modaren arloen erdian kokatuta dagoen diziplina askotako proiektua da. Lanaren oinarriak ehunen ilustrazioa eta estanpazioa dira (tradizionala eta digitala).\nProiektu honekin paperaren eta euren serigrafien eta ilustrazioen bidimentsionaltasuna gainditzeko ahalegina egiten dute obraren adierazpen objektualagoaren bila; xedea instalazioaren forma, eszenografiarena, ematea da.\nErabateko askatasuneko jarduketa ludiko baten adierazteko bitarteko moduan eskura dituzten gauza guztiak erabiliz.\nEuren erreferentzien artean denetarik aurki zenezake, 90eko hamarkadako jostailuak, soineko arropa erretroen geometriak eta koloreak, reality showei buruzko erreferentziak..., baina baita Hockney-ren igerilekuak, Blinky Palermo-ren obra dotorea, Murakami-ren “jolas parkeak” edo Koons-en poparen ikuspegirik baldarrena ere.\nGustatzen zaigun guztia.\nEHU-UPVn Arte Ederretan lizentziatu ondoren sariak eta ekoizpen-bekak jaso dituzte BilbaoArte edo Arteleku moduko fundazioetan eta Bizkaiko eta Arabako Foru Aldundietan.\nEuren diziplina askotako proiektuarekin Ätakontuk erakusketak egin ditu herri batzuetan (Espainia, Portugal eta Mexiko), Guggenheim Museoa (Bilbo), Museo Wurth (Errioxa), Galeria 3+1 (Lisboa) bezalako espazio eta museoetan edo Benicassimgo FIB bezalako jaialdietan.\nGaur egun Bilboko estudioan bizi dira eta bertan egiten dute lan; esparruan euren erakusketa-proiektuekin batera, modaren munduarekin lotuta dauden ekintzak egiten dituzte.Besteak beste Ego Mercedes Benz Fashion Week (Madril) & South 36-32N (Kadiz) ekitaldiko bi ediziotan parte hartu dute.


Alba Ventosa, Europako hegoalderako Autodesk-eko marketin-zuzendaria | Consumer\nAlba Ventosa, Europako hegoalderako Autodesk-eko marketin-zuzendaria\nUkipen-gailuek protagonismo handia izango dute plano arkitektonikoen diseinuan\narabera: Osteguna, 2009ko maiatzaren 07a\nAutodesk AEBetako enpresa bat da, Kalifornian du egoitza, 1982an sortua, eta eraikuntzako eta azpiegituretako industrietarako eta komunikabide eta entretenimenduetarako software- eta konponbide-aplikazioak sortzen ditu. Sektorean 27 urte egin ditu, eta teknologiaren munduan etengabe gertatzen diren aldaketetara egokitu da. Taloitegi baten bidez, lehiakideek sortutako irtenbide batzuk sartu ditu bere egituran. Produktu ezagunenak hauek dira: AutoCAD, ordenagailuz lagundutako planoak diseinatzeko programa, arkitektura- eta ingeniaritza-estudioetan oso ezaguna; eta Maya eta 3DS Max, 3Dko inguruneak eta objektuak egiteko aplikazioak. Industria eta sektore askotan erabili dira biak, nahiz eta jendearentzat gehien ikusten diren lanak animazio-enpresek egindakoak izan, bai bideo-jokoetan, bai marrazki bizidunetako filmetan eta telebistan. Alba Ventosa Espainiako marketin-zuzendaria da.\nAutoCAD 2010 bertsioan, euskarria PDF formatura zabaldu da. Horrek esan nahi du PDF bat erabili ahal izango dela erreferentzia gisa proiektu baten barruan, AutoCADekin lan egiten dutenek gehien eskatzen duten ezaugarrietako bat. Programako erabiltzaile-taldeen nahiak entzuten dituzte?\n“Gure etengabeko hobekuntzaren oinarrietako bat gure bezeroen beharrei ematen diegun arreta da”Gure etengabeko hobekuntzaren zutabeetako bat, gaur egun merkatuan dauden diseinu-irtenbide onenak izateaz arduratzen dena, gure bezeroen beharrei ematen diegun arretan oinarritzen da. Erabiltzaileekin elkarreraginean aritzeko mekanismo ugari ditugu: komunitate espezifikoak, foroak, web guneak, blogak, focus groups-ekin egindako ikerketak, etab. Beren arazoak konpontzeko pentsatutako produktua denez, funtsezkoa da zer behar duten jakitea.\nZergatik aldatzen da DWG (proiektuak gordetzeko erabiltzen den formatua) hiru urtean behin? Zer estrategiari jarraitzen zaio?\nGure produktuen bilakaerarekiko eta berrikuntzarekiko konpromisoa da. Formatu berri bakoitzak proiektu handien elkarreragingarritasun- eta lankidetza-behar berriei erantzuten dieten hobekuntzak dakartza. Aurreko bertsioekiko bateragarritasuna ez da inoiz mugatzen; “gorde honela” funtzioak aukera ematen die erabiltzaileei beren marrazkiak beste jaurtiketa batzuetako DWG formatuetan gordetzeko, baita 98 bertsioa baino lehen ere.\nInoiz egongo da AutoCADen bertsio berria Mac Os X sistema eragilerako?\nEzin dugu horri buruzko informaziorik aurreratu. Oraingoz, Mac de Toxic, ImageModeler eta Mudbox-en jatorrizko bertsioak ditugu, baita Autodesk SketchBook Pro 2010 eta Autodesk Alias Design 2010-en bertsioak ere. Noski, beste aukera batzuk ere kontuan hartzen dira, baina beti bat etorriko dira gure bezeroen beharrekin.\nAutodesk enpresak 27 urte ditu merkatuan, eta hainbat industriatarako irtenbideak eskaintzen ditu, arkitektura eta entretenimendua, besteak beste. Norantz joko du enpresak datozen urteetan?\n“Gure sistemei esker, eraikin baten eraikuntzako eragile guztiak hasieratik koordinatzen dira telematikoki”Lan egiteko moduak aldatzen ari dira. Datozen urteetan, BIMen (eraikinetako informazioa modelatzea) oinarritutako proiektuen ezagutza eta garapena bultzatzeko ahaleginduko gara; izan ere, etorkizuneko eraikuntzarako lan-sistema izango da, arkitekto, eraikitzaile, kontratista, diseinatzaile eta ingeniariak mahai berean esertzeko aukera emango baitu proiektuaren hasieratik; garrantzi handia izango dute, halaber, prototipo digitalen garapenean oinarritutako konponbideek, ingeniaritzaren benetako iraultza mekanikarentzat.\nZer berrikuntza izango dira ohikoak “ordenagailuz lagundutako diseinuan” epe ertainean?\nGarrantzi handia emango zaie lankidetza-inguruneak errazten dituzten tresnei. Multzo horretan, datu-trukerako edo formatu berrien elkarreragingarritasunerako funtzionalitateak sartuko lirateke. PDFrekin egindako lana edo proiektuak berrikusteko tresnak datozen urteetako diseinu-irtenbide askotan egongo dira. Bloke dinamikoak, marrazketa parametrikoa, forma librea, etab. Azken finean, AutoCADen azken bertsioan sartu ditugun tresna gehienak. Lan-prozesuak sinplifikatzen nabarmenduko da, adibidez, komandoak, tresna-barrak edo zereginen automatizazioa hobetzen.\nZer interakzio-gailu berrik (tableta edo sagu batetik haratago) erraztuko dute irtenbide horiekin lan egitea?\n“Gure irtenbideak erabiltzen ikasteko bideak eman behar dira”Hardwarearen industria asko aurreratzen ari da urtero interakzio-modu berriak ahalbidetuko dituzten gailuak sortzen. Errealitate birtuala, posizionagailu mekanikoak, elektromagnetikoak, infragorriak, gailu inertzialak… Pixkanaka-pixkanaka, ordenagailuz lagundutako diseinuan sartuko dira, baina oraingoz ez da asko erabiltzen. Nire ustez, ukipen-gailuak izango dira epe ertainean merkatuan hedapen handiena izango dutenak eta diseinuko soluzioen ergonomia hobetuko dutenak.\nZein ezaugarri gehitzen zaizkie produktuei erabiltzaile berriek azkar har ditzaten?\nErabiltzailearentzako ulermen-ingurune grafikoak sinplifikatzen ari dira, eta produktu bakoitzarekin harreman intuitiboagoa bilatzen da. Bertsio berrietan, pertsona bakoitzaren beharren araberako pertsonalizazio handiagoa ahalbidetzen dute tresna-barrek. Hala ere, prestakuntza-ahaleginetan dago gakoa. Gure soluzioak erabiltzen ikasteko bideak eman behar dira. Autodesk-en lan hori hainbat modutan landu dugu beti: webcast-ak, tutoretza-eskuliburuak, komunitateak, foroak, mintegiak, unibertsitateekin eta diseinu-eskolekin egindako akordioak.\nautodesk diseinu gailuak irtenbideak urteak


ERASOEN GAINETIK, EUSKAL HERRIA AURRERA! | Zuialde Herri Informazioa\nERASOEN GAINETIK, EUSKAL HERRIA AURRERA!\nPosted: 2013/06/30 in errepresioa\n«Konponbide baketsua» trabatu nahi izatea egotzi diote Espainiari\nGazte mugimenduaren kontrako auzian eta ‘herriko tabernen auzian’ urrian epaituko dituztenek «konpromisoa» eskatu dute\nManifestazio nazionalerako deia egin diote euskal gizarteari urriaren 26rako, Bilbon\n«Espetxeak nola hustu hitz egiteko garaia denean» Espainiako estatuak espetxeratu egin nahi dituela salatu dute 80 euskal herritarrek. Urrian epaituko dituzte, Herriko tabernen auzia gisara ezagutzen den 35/06 auzian erdiak —zortzi,10 eta 12 urteko espetxe zigor eskaerak—, eta gazte mugimenduaren kontrako makroepaiketan beste erdiak —sei urteko zigor eskaerak—. Aste berean hasiko dira bi epaiketak, astelehenetik asteazkenera egingo dituzte gazteen aurkako aurreneko auzi saioak, eta ostegun eta ostiralean ezker abertzaleko alderdi politikoetan lanean aritutako beste 40 lagunen kontrakoak. Espainiako Gobernuaren asmoa argi ikusten dute: «Euskal Herriari egiten zaion eraso frontala da hau. Estatuak eraso egiten dio garai berria zabaltzeko Euskal Herriak agertu duen erabakiari».\nDonostian agertu ziren auzipetu ia denak, batera, elkar hartuta. Han ziren Rufi Etxeberria, Joseba Permach, Joseba Alvarez, Floren Aoiz, Adolfo Araiz, Ainara Bakedano, Aritz Lopez, Asier Coloma, Mikel Aiestaran eta Olatz Izagirre, besteak beste. Arnaldo Otegi eta Jose Luis Elkoro auzipetuen argazki bana ere agerian ziren.\nBi auzitan egon arren, alde berean daudela ulertzen dute. Halaxe jarri baitituzte auzitegiek. Bi epaiketak batera, eta justu orain jarrita, asmo jakin bat dauka estatuak, auzipetuen irudiko: «Blokeatu egin nahi du konponbide baketsua. Atzerako martxa sartu nahi du». Eta, salatu dutenez, estrategia horretan ez ditu epaiketak bakarrik baliatu Espainiak: «Horregatik atxilotzen ditu etxera bueltan datozen atzerriratuak. Horregatik eusten die salbuespeneko zigor neurri guztiei. Horregatik betikotzen ditu preso politikoen eta senideen aurkako zigorrak. Gatazka betikotuz, estatuari bere horretan eusteko asmoz».\nBaina, arazoa berea duela ohartarazi diote auzipetuek Espainiari, auzipetu guztiek, Karmelo Landa 35/02ko auzipetuaren eta Itxaso Torregrosa gazte mugimenduko auzipetuaren ahotik. «Krisi ekonomikoa, ustelkeriaren zulo beltza», krisi instituzionala eta lurralde ereduaren krisia dituela nabarmendu dute, eta bere «ahulezian» aukera demokratikoak eskaintzeko ezintasuna izatea egotzi diote. «Indarrez eta itxikeriaz blokeatu nahi digu bakerako bidea, bakearen beldur delako».\nEz dute atzera egingo\nEstatuaren asmoak asmo, auzipetuek argi dute beren helburua: «Garai berria ekarri eta bake iraunkorra finkatzeko ahaleginean gabiltza». Orain arte «ahaleginak eta bi» egin dituztela, eta ohartarazi dute aurrerantzean ere horretan segitzeko asmoa dutela. «Oztopo guztien gainetik», euskal herritarrentzako «garai eta aukera demokratiko beteak» lortu arte, eginahalean jarraituko dute. «Aurre egingo diegu makroepaiketa politiko hauei zein salbuespeneko politika guztiei, bertan behera uztea lortu arte».\nHorretarako, baina, badakite beraiek bakarrik ez direla nahikoa: «Elkartasuna, mobilizazioa, jendarte zibilaren aktibazioa, herri erakunde eta instituzioen konpromisoa… hortik dator Euskal Herriaren garai berria». Eta badute konfiantza herritarrengan.\n«Borondate oneko herritarrok soilik lor dezakegu gutxi batzuek konponbideari jarri nahi dizkioten oztopoak gainditzea», esan zuten. Horregatik, manifestazioa antolatu dute urriaren 26rako. Erasoen gainetik, Euskal Herria aurrera leloarekin egingo dute, Bilbon. Epaiketak hasita egongo dira, eta auzipetuak Madrilera bueltaka. «Herritarren konpromisoaren eta elkartasunaren bidez lortuko dugu bakearen aurkako erasoei aurre egingo dien harresi herritarra altxatzea, konponbideari atea parez pare irekiko dion herri indarra».


Abangoardiako emakumeen urtea | Hitzen uberan\n← “Hatsaren poesia 2015” bilduman parte hartzeko deialdia\n“Zuri-beltzezko argazkiak” liburuaren lagunarteko aurkezpena Kaxildan →\n2014ko urtean literatur uzta ezin oparoagoa bildu da, abangoardiako ustekabez betea suertatu zaigu literatur zaleoi. Lan nekezak izango dituzte Euskadi Sariko epaimahaikideek Literatura Saria erabakitzeko.\nEgilea: Danele Sarriugarte.\nEzbairik gabe, urteko eztanda literarioa, formaz eta edukiz. Egilearen lehena izanik, nobela anplifikatu honek duen arazo bakarra atzetik letorkeen hurrengo liburua litzateke. Z. izeneko mutil batekiko haustura abiapuntutzat hartuta, gaztaroa zupatzen ari den emakume baten digresiozko bakarrizketa lazgarria, ironikoa eta adiktiboa. Pornografia fisikoan eta emozionalean mozkortuta, sarerik gabeko jauzi literarioak bazuen arriskurik, pedantekeriaren amildegian burua haustekoa. Zorionez, euskal literaturaren olinpoan hautsi da erraien anfora.\nEgilea: Jule Goikoetxea.\nPoesiaren ifrentzuan eraikitako aurtengo bigarren eztandan, neurtitz barrokoz eraikitako proposamen etiko-filosofiko zirraragarria eskaintzen digu egileak estreinakoz. Wittgenstein-en «nire hizkuntzaren mugak nire munduaren mugak dira» esaldia irudi piroteknikoz desmuntatuz, bere poesiak ez duela harresirik adierazten digu argiro eta, are gehiago, poesiaren erailketak itxaron beharko duela. Maitasunaren gaineko ikusmolde kaleidoskopikoa eta heterodoxoa, emakumearen gorputzaren presentzia bere gordinean aldarrikatuz.\nEgilea: Ixiar Rozas.\nArtefaktu literario gozagarria. Zenbait pasarte egilearen ahotsean entzuteak jainkoei dagokien gozamena behar du izan. Plazeraren, politikaren eta oroimenaren arteko zubi kuantikoa. Liburuaren azal beltzaren presentziak performancearen abiapuntu estetikoa ezartzen du. Generoen arteko mugak ikusezinak zaizkio lasartearrari, bere aitona Xamuiok gogoratutako edo moldatutako bertso batzuen bila. Ahotsaren kobazuloan gotortuta, literaturak aspaldi galdu dituen botere mitikoak berreskuratzeko tour de force miragarria.


Classic Frantziako tortilla Osasuntsu Errezeta WW Australia 2022\nAire Fryer Errezetak\nHamaiketakoa eta pintxoak\nGosaria eta brunch errezetak\nBeheko behi errezetak\nErrezeta azkarrak eta errazak\nSukalde motela errezetak\nClassic Frantziako tortilla Osasuntsu Errezeta WW Australia\nFrantziako tortilla bat egiteko artea Masterizazioa\noinarrizko frantsesa tortilla Errezeta hau kafetegi klasiko eta trikimailu sinple batzuk erabiliz bertsioan erraza da, polifazetikoa tortilla thencustomize da bat egiteko zure gosaria bai, bazkaria, edo afaria betetze gogoko teknika menderatzea dezakezu.\ntortilla ezin hobea izan behar overcooked; arrautza apenas ezarri behar tortilla the wobbles zertxobait beraz, astintzea. Hala ere, orain undercooked egon shouldnot slimy dela. Behar hori tortilla dute besterik ez, beraz, zein grebak gehien sukaldari eskumena sartu beldur da.\nIkusi al duzu inoiz Frantziako sukaldari crepe bat egin? wonderfully azkar motion Egiten dute beren eskumuturra bitartean crepe pan eusten, crepe irauli baino gehiago ezin hobeto egiteko. bere tortillak ere gauza bera egin dute.\nEbaki gurina zati txikitan eta gero pop horietako izozkailuan 10 minutu inguru. zientzia da hemen omelets asko krema bai gehitu edo erdi eta erdi gehitu dute ordena creaminess sustatzeko, gotzainak dio. Butter lana are hobea egiten du azkar izoztu baitaitezke eta benetan berdinarekin urtzen da beraz, arrautza proteinak estaldura mantentzen da lehiaketara modu bat.\n3. Bitartean, bero 8 hazbeteko olioa nonstick baino gehiago bero baxuko zartagin 10 minutuz. Crack 2 arrautza-ontzi ertain eta bereizi hirugarren arrautza sartu; gehitu arrautza gorringoa ontzi eta baztertu zurira. Gehitu koilaratxo gatza eta pittin piperra. bidegurutze batera Break arrautza gorringoak, ondoren, erabili beat arrautzak sardexka erritmo moderatua, 80 trazu buruz, gorringoak eta zuringoak ondo konbinatzen arte. izoztuak gurina kubo erdia irabiatu.\nBere besterik ez duzu eta osagaiak, Mitxel perfekzioa bide gabe. Frantziako tortilla, edo tortilla bat, dugu estatubatuar deitu, 10 osagai, eta 90 teknika da. Berri Ona da, teknika benetan erraza da. Albiste txarra da, praktika apur bat hartzen perfektua da. Baina, gutxi horiek ehun bat egin ondoren, ezin ziurrenik zati honetan, lo, hau da, nola brunch sukaldariak asko benetan egiten duzu. Just ziurtatu tolesgarri azalera hezea da laster bezala hasteko, baina ez runny.\nFrantziako omelets ridiculously zaila, exekutatu baita esperientziadun sukaldari izateko ospea dute. Agian titulazioa guztiak da: kanpotik leundu behar dira, eta hitsa, barrualdean luxuzko biguna scramble bat antza behar duten bitartean. Ez luke inolako kolorea hartzen dute, eta zerbitzatzen behar da seam-banda horretan, adierazi du, nahiz eta, torpedo-itxurako forma. Soinu bizia? Agian pixka bat. praktika batzuk, hura egitetik ditzakezu badakigu. elow, aholku batzuk oeufperfection lortzen laguntzeko.\nHelburua denean scrambling da zurien konbinatu eta guztiz gorringoak. bidegurutze batean, whisk albo-aldeko mugimenduaren batekin erabiltzea arrautzak altxatzen eta aire sartuz gabe. Zure arrautzak dira behar bezala nahasiak egiaztatzeko, altxatu bidegurutze zure Ontzi eta azkenean arrautza udazkenean tines bidez. oes behera airetik berdinarekin, edo ez lumpy eta sendotasunik agertzen da? bere lumpy bada, mantendu scrambling !\nclassicomelette bat, hau da egosi bidez gorritu kanpoaldeko batekin eta zerbitzatzen tolestuta, theFrench omelettehas color ez eta ez bezala batekin underdone zentro hori gaurko out rolledomeletteopen mozten gainean. Betegarriak normalean artean belar fresko edo gazta dira tortilla gehitzen ari bildu aurretik.\nGehitu arrautzak eta irabiatu azkar bero froga espatula batekin, berriz, zartaginean arrautzak irabiatzen dardarka. Ziurtatu espatula mugitzeko pan zehar mamia hautsi eta horietako Labordeta zartagin behetik osatzen baitute. Gelditu eta azkarren eraginez arrautzak dira oso softly nahasiak eta krematsua bezala, baina oraindik solteak nahikoa elkarrekin etorri masa bakar batean.\nOkertu zartagin bere heldulekua arabera, bidegurutze bat erabiliz, astiro-astiro fold tortilla hiru sartu. Hold zartagin eskuineko plaka eta txanda tortilla bat da kalera atera gainetik. almond- edo zigarro formako izan behar du, behean seam batera.\nIrudian: trufak zatituta dugu efektua tortilla zehar, baina idatzizko errezeta gisa, askoz hobeto xerra da edo trufak grate tortilla kalera tolestu aurretik. Hau beroa berotzeko trufak eta benetan ekarri beren zapore harrigarria ematen dio.\nikasle batek bere tortilla aurkeztu. Honek too runny zen; seeping zen muturretan. Irakaslea renacted bidegurutze baten atzeko arrautzak zartaginean presionatzeko. Makineoak inpresioa uzten duenean, zure tortilla jaurti dadin prest dago. Ez aurretik. Instruktorea hatz aldera jo zuen, ez, ez, ez.\nIkasle horiek nola dauden, esan zuen Raphanelek. Janariatik kentzen dira, besoen luzera bultzatzen dute. Maitasuna wheres? Lamourâ € "OÃ¹ est-il? Hasperen egin zuen. Ez zen haien ezjakintasuna piztu. arnasa izan beharko lukete beren osagaietan. Plater batean sartu eta aromatikoak arnastea simulatu zuen. Sukaldari bat garraiatu behar da bere janaria.\nzartagina. Nire gogokoena ez da zuria, zeramikazko ez den huts bat, hamar hazbete edo gehiago. Tenperatura ondo lortzen baduzu, aluminiozko sautiko zartagin normala erabil dezakezu ordez. Nahiko beroa izan behar da arrautzak kontaktuan egosten, larruazala eratuz eta gainazala eratuz, baina ez da hain bero marroi. Tortilla frantses bat horia krematsua da, txikiena arrautzak txigortutako arrautzak iradokiz gabe. anomelet egitea benetan baino zailagoa dirudi. OneSecret-ek koipeztatutako edo itsatsi gabeko zartagina du. Arrautzak egosi ahal izan behar ditu zartaginaren behealdean itsatsi gabe. Garrantzitsua da, halaber, betegarri guztiak txikituta eta prest egoteko prest dauden arrautzak konfiguratzeko.\nFrantziako Pear fruitu lehorrak tarta\nMary Berry Cordon Bleu Parisen eta Bath Eskola Home Ekonomia ikasi. abentura 60ko In sukaldaritza etxekoandrea aldizkariko editorea, Ideal Home aldizkari jarraian bihurtu zen.\nUPPHETTA Frantziako prentsan kafe-makina, beira, altzairu herdoilgaitza, altuera 9 diametroa 4 IKEA\nBrew kafe onenak Frantziako Prentsa eta Stumptown Kafea Step a urrats argibideak Brew metodoa horretarako batera.\nCarmelo Apple Pie Tabernak Mindful Hapa The\nWholegrain zerealak, sagarrak freskoa eta mahaspasekin egin Yummy taberna horiek chewy eta potoloa pixka begira\nArreta beharrezkoa zen CloudFlare\nPeanut Butter Apple Granola Tabernak chewy granola osagai osasuntsu tabernak. Errezeta hau erraza Perfect egiteko mokadu denbora Vegan zeliakoentzat da.\nosasuntsu applecinnamon muffins horiek jarriko gogoaren egoera udazkeneko batean no axola urteko denbora. azukrea muffins sprinkling gozogintza aurretik ematen die kurruskaria top bat, besterik coffeeshop bat bezala muffinbut hauek dira askoz gehiago zure coffeeshop besteko muffin baino nutritiboa, zuri gari-osoko irina bezalako osagai wholesome esker. Hornitu horietako gosaria edo grabandgo mokadu bat egiteko.\nJersey Blue Fish 6 lb Batez 36 Fish\nGoza lodia zapore osoa Jersey arrain urdina saiatzen gaur egun. Stock sortu sei Atlantic freskoa espezialitate honen libera, eta baita ontziratu zuzenean zure atea.\nFresh Cherry Gazta\nari zaren bada gereziondoak postre bat, bourbon gereziondoak Gazta izozkia hau da erraza, gazta, izozkiak, eta gerezi bondad batera.\nA Hegoaldeko Living errezeta Im dela eta lasterren saiatu botako dendan ezin dut lortu eta freskoa artoa batzuk lortzeko moduan. IVE beti egin artoa arto kontserbak pastelak baina freskoa askoz hobea izango da ezagutzen dut. Ka bidaltzen oso misplacing errezetak galtzeko ona naiz moztu dut aldizkarien.\nKanela Streusel Peach tarta Ama ondua\nBrown Sugar Peach Cake melokotoia freskoekin kargatutako tarta horia klasikoa da eta udako postrea egosi zuen karamelu egosi batekin\nAir Fryer Bisquick Peach Cobbler osagaiak, nutritions, argibideak eta antzeko errezeta errezeta\nLodi gozoa mamitsuena Bisquick peach zapata amona omenaldia zapore batekin thatll bere harro eta erosotasuna aire harrigarriro ongi etorria egin.\nFresh madari pastela errezeta Jan Zure Books\nPear Bundt Crme Anglaise Errezeta tarta madari heldua gain Streusel honetan pastela bundt egin gozo, heze, eta goxoa. sasoiko espezien egin da opor afari berezi finale polit bat. Errezeta adeitasuna Pies eta lursailen Laura.\nGozatu perfektua eta heze kalabaza tabernak pie espezien kalabaza kargatu eta etxean egindako gazta krema errezeta erraza honekin frosting beteak\nDelicious Raspberry Cookieak\nTxokolate zuri hauek Raspberry Cookieak ezin dudarik gabe, cookie onenak izango duzu inoiz jan izan. Theyre perfektua opor edo eguneroko cookies\nAurkitu eta partekatu eguneroko sukaldaritza inspirazioa Allrecipes-en. Ezagutu errezetak, sukaldariak, bideoak eta nola maite duzun janariaren oinarritzat


Herritarrek 2020ko Partaidetzazko Aurrekontuetan proposatutako bidegorriko Komun Publikoa Elorregiko esparruan nahi du ezarri Udalak, elkarlanean — Arrasateko Udala\nArrasateko Udalak herritarrek 2020ko aurrekontu parte-hartzaileen prozesuan ebatzitako proiektuak egikaritzeko lanean dihardu. Zehazki, Arrasateko Udalak, herritarren aukerako proiektuetara 250.000 euroko diru partida esleitu zuen eta hiru proiektu izan ziren bozkatuenak: Jose Luis Iñarrako jolas parkea zein espaloiak hobetu eta berritzea (100.000€), Santa Marinako auzoa egokitzea (35.000€), eta bidegorrian komun publikoak jartzea (115.000€). Jasotako puntuak honakoak izan ziren hurrenez-hurren: 508, 364 eta 217.\nHain zuzen, azken honi buruz, bidegorrian komun publikoa ezartzeaz jardun dute Maria Ubarretxena alkateak eta Anuska Ezkurra Partaidetza zinegotziak prentsa agerraldian: “Jakitun gara Arrasateko zein inguruko udalerrietako herritarrek komun publiko baten eskaria egin dutela, zehazki Elorregiko esparruan. Horregatik proposatzen zehatza egitera gatoz. Herrien arteko elkarlana sustatu eta Elorregi esparruan lurraren jabegoa dugun hiru udalerrien artean (Oñati, Bergara eta Arrasate) komun publikoa jartzeko proposamen bateratua landu nahiko genuke” azaldu dute.\nBide horretan, jada, lehen kontaktuak burutu ditu Arrasateko Udalak Bergarako eta Oñatiko arduradunekin. Alkateak adierazi eran, “asmoa da elkarlana eta kolaborazioren bitartez komun publikoa ezartzearen proiektua zein inbertsioak hiru Udalerrien artean banatzea. Baita ere eskakizun bateratu bat egitea Gipuzkoako Foru Aldundiari eskatzeko proiektu honetan parte har dezala”.\nUbarretxenak agerraldian hizpide izan du antzerako aktuazio bat bailara mailan: “adibide gisa badugu Debagoienan antzerako elkarlan bat gauzatu duten bi herri, izan ere Eskoriatza eta Aretxabaletak, herri bien artean jarri dute komun publiko bat herri biak elkartzen dituen bidegorrian”.\nAlkateak eta parte-hartze zinegotziak Partaidetzazko Aurrekontuetatik eratorritako proposamen guztiak 2020 exekutatzen hasteko konpromisoa berretsi dute, helburu izanik, posible den heinean, bere osotasunean exekutatu eta amaitzea.\nBi urtetan burutu ditu Arrasateko Udalak Partaidetzazko aurrekontuak, hain zuzen “udal aurrekontuetan herritarren inplikazioa, parte-hartzea eta erabakimena sustatzeko eta herritarrekin elkarlanean Etorkizuneko Arrasate eraikitzeko urratsak ematen jarraitzeko -azpimarratu du Ubarretxenak-. Herritarra da gure jardunaren erdigune, eta zer hoberik, Arrasate elkarlanean lantzea baino”.\nArrasateko Udaleko partaidetzazko aurrekontuen prozesuaren xedea kudeaketa publiko eraginkorragoa lortzea izan da, herritarrengandik ikuspegi gehiago jaso eta beren behar errealen berri jaso duelako Udalak. Jaso dugu eta erantzuten gabiltza. Herritara aktibo izan da, herritartasun aktiboa sustatu eta erantzukidetasunean hezteko eta erakundearen gardentasuna handitzeko Arrasateko Udalak egiten duen ahaleginarekin herritarren erakunde publikoekiko konfiantza handitu nahi da eta era berean, herritarrekiko konfiantza deklarazio bat ere izan nahi du.\nAurreratu dute asmoa bide beretik jarraitzea dela eta partaidetzazko aurrekontuetan proposatu baina 2020ko aurrekontuan sartu ez diren hainbat eta hainbat proiektu –guztira 113 proposamen egin zituzten herritarrek- jaso direla, aztertuko direla eta ikusi balekoak diren eta kasu horretan, zer nola garatu aztertu.\nUdalak lan batzuk abiatu ditu Zarugalde kalean espaloia irisgarriago egiteko 2021/01/20


Uda iritsi orduko, eguzkitan etzan, gehienetan denbora librea kalean eta arropa gutxirekin eguzki-izpien azpian gozatzeko gogoa izaten dugu. Hori guztia oso ondo dago. Baina eguzkiaren erradiazioa, garai honetan hain gustuko duguna, neurri gomendagarriak gainditu eta osasunarentzat arrisku-faktore bihurtzen denean hasten dira kontuak.\n1 uztaila de 1999\nEguzkia hartzea normalean onuragarri da giza-organismoarentzat, intentsitate eta denboraz neurrian hartuz gero (D bitaminaren sintesian lagundu eta hezurrak sendotu egiten ditu). Baina bizitza sortzeko ezinbesteko den ondasun natural horrekin neurriz gain saiatzeak ondorio larriak ekar ditzake, eta hilgarriak ere bai kasurik larrienean. Gehienetan, erredura gogaikarriak izaten ditugu, deskuidoz eguzki-dosi handiegia hartzen dugulako; baina ez da ahaztu behar gehiegikeria horiek sarri errepikatzeak epe luzera gaitz handiagoa eragin lezakeela: azaleko minbizia.\nGaixotasun honetan bi mota nagusi daude: epilioma eta melanoma. Lehenak gaixoen %95ari eragiten dio eta gehienetan 50 urtetik aurrera azaldu ohi da eta bizilekua edo lanagatik (nekazari, itsasgizon…) eguzkitan denbora asko ematen duten pertsonetan batez ere. Beste azaleko minbizi motari melanoma deitzen zaio eta hain maiz agertzen ez den arren, ez da epilioma bezain erasokorra. Azaleko minbizi kasuen %5ean baino ez da melanoma detektatu, baina tumore kantzerigeno horren eraginez hiltzen da gaixoen %65a. Eta zoritxarrez ez dirudi epe motzera behintzat sendabiderik izango duenik. Azken balantzearen arabera, melanomaz atenditutako gaixoen kopuruak (100.000 biztanleko 6 edo 8 lagun) %7ko igoera izaten du urtero. Melanoma duten gaixoen kopurua gehitze horrek begibistan uzten du oso garrantzitsua dela neurri egoki guztiak hartzea (eguzkitan ordu gutxi, lehen aldiz hartzen denean behintzat, graduazio handiko babesleak…) eguzkiaren izpiak gure organismoarentzat osasungarri gerta daitezen, kaltegarri izan beharrean.\nEguzki-argiaren propietateak ikuspegi zientifikoago batetik begiratu nahi izanez gero, hiru erradiazio mota ezberdin daudela esan behar, uhin luzeraren arabera. Sailkapen honetan izpi infragorriak ditugu lehenik (uhin-luera 800 nmkoa da), eta horiek ematen dute egun batzuetan zehar irauten duen beltzaran efektua, hain gogoko duguna. Argi ikusgarriak ere, 400 nmko maiztasunarekin, azalari kolore beltzarana ematen dio egun batzuez, baina urteen joanean larruazala zahartzen duela frogatu da. Azkenik, benetan arriskutsu diren izpiak, ultramoreak, aldiberean UVA (320 nm) eta UVB (250 nm) motakoetan sailkatuak. Badirudi izpi hauen erradiazioak direla larruazala zahartzea eta azaleko minbizia agertzea eragiten dutenak; UVB motakoak dira kaltegarrienak.\nErradiazio ultramore horiek, lurrazalera iritsi aurretik ozono geruzan iragazi ondoren, bizia sorrarazten dute. Izpi hauek dira lehen bizidunak agertu zirenetik Lurraren bilakaera baldintzatu dutenak. Hala ere, estratosferan (10 eta 50 kilometro arteko altueran) dagoen ozono-geruza CFC eta antzeko kutsatzaileen eraginez ahuldu izanak, urtez urte erradiazio ultramoreen tenperatura gehitzea eragiten du, eta ondorioz, areagotu egiten da pertsonengan lesioak eragiteko arriskua ere. Erradiazio ultramore baten eraginpean etengabe egoteak kaltetu egin lezake azalaren material genetikoa eta azaleko minbizia bezalako gaitz larriak edo kataratak eragin ditzake; eta dosia oso altua bada, gerta liteke organismoa infekzioetatik babesten duen sistema inmunologikoaren funtzionamenduari ere eragitea ere.\nPuntu honetara iritsita, esan beharra dago izpi ultramoreen indarra eta eragina faktore askoren menpe dagoela, eta besteak beste urte-sasoiaren araberakoa izaten dela. Erradiazio altuak jasotzeko arriskua apiriletik urrira bitartean nabarmena den arren, intentsitate gorena ekaina eta uztaila bitartean izaten da. Hori guztia zientifikoki frogatuta egoteak ez du esan nahi hondartzara, igerilekura edo medira joateari edo aire libreak kirolak egiteari uko egin behar diogunik; baina zuhurrago jokatzea eta eguzkitan denbora luzez egoteak dituen ondorio negatiboak ahal dela ekiditen saiatzea komeni zaigu. Arrazoi bat? Inork ez du atsegin eritema baten -erradiazio ultramoreek eragindako erredura arruntaren- ondorioak jasatea. Eta molestia horiek saihesteko, aski da eguzkitako egonaldi laburrekin hasi eta graduazio altuko krema babesle on bat erabiltzea.\nUVA izpien arriskua\nUrte luzez uste izan da UVA izpiak ez zirela osasunarentzat kaltegarri eta azalaren gaineko geruzak ez zituela zeharkatzen. Gaur egun badakigu, teoria horren aurka, UVA izpiak dermiseraino sar daitezkeela, dosiak metagarriak direla, izpi horien efektua UVB izpien efektuari lotua dagoela eta azaleko kolagenoarengan eragin degeneratiboa dutela: azala zimurtu eta zahartu egiten da, behar baino lehen. Duela urte batzuk, horrelako susmorik ez genuenean, modaren eta azal beltzaranaren zaletasunaren eraginez, UVA izpidun lanparak ugaldu egin ziren, urte guztian zehar modako kolorea izateko aukera ematen baitzuten praktikan, udaren zain egon eta garai horretako arreta-neurriak hartu beharrik gabe ere. Gaur egun establezimendu mota askotan aurki daitezke tresna horiek (ileapaindegi, estetika eta kosmetikako zentru, gimnasio eta abarretan), baina ez dago horien instalazio eta erabilpena arautzen duen araudirik, Europar Batasunak 1997an onarturikoa izan ezik. Arlo horretako lege-hutsuneaz ohar gaitezen, ikusi besterik ez dago denborarekin lanpara horiek hondatu egiten direla eta UVA izpien proportzio txikiagoa eta UVB izpien proportzioa handiagoa igortzea gerta litekeela. Horrela, bada, dermatologo eta onkologoek UVA lanpara horien gainean dagoen kontrolik ezaz ohartarazi gaituzte eta neurriz eta zuhur erabiltzea gomendatzen dute; horrez gain, OCU-Compra Maestra aldizkariak zenbait salaketa aurkeztu du bezeroen informaziorik eza eta besteak beste tresna horiek lokal berezietan kokatzea eta pertsolak kualifikatuak erabiltzea arautuko duen legeriarik eza salatuaz.\nAzaleko minbizia nola prebenitu\nHobe da prebenitzea negar egitea baino. Lehen araua, eguzkia hartu aurretik neurriak hartzea: lehen eguzki-saioetan ez denbora larregi egon, graduazio handiko krema babesle on bat erabili, sarri-sarri krema eman (bainatu ondoren bereziki), jantziak beti eskura izan edozein unetan gorputza estali ahal izateko eta hondartzarako, itzalkina erabili (batez ere ume txikiekin).\nMelanoma oso tumore erasokorra da eta gorputzean zehar metastasiak (zelula kantzerosoak) zabaltzeko eta erreproduzitzeko erraztasun handia du. Baina beste minbizi moten aldean badu abantaila handi bat: beti kanpoan azaltzen da eta beraz, lehen momentutik ikusi eta berehela detekta daiteke.\nMantxa edo orin asemetriko gisa agertu ohi da melanoma (ertz irregularrak eta definitu gabeekin), kolore uniforme eta aldakorrekoa; diametroa zentrimetro bat baino handiagoa eta handituaz joaten da.\nHasierako faseetan detektatuz gero, kasuen %90 sendatu egiten da; funtsezkoa da, beraz, azkar antzematea. Horretarako, norberak edo konfidantzazko norbaiten laguntzaz gorputz guztia begiratzea izaten da onena.\nAutoesplorazioa egin nahi bada, gorputza osorik ikusi ahal izateko ispilu baten aurrean biluztea komeni da; eguzkiak ukitzen ez dituen lekuetan ere agertzen da melanoma. Ispiluaren aurrean gorputzaren aurre alde guztia begiratzen da (burua, enborra, sabela, besoak, eskuak eta hankak), eta gero atzeko aldea, eskuko ispilu baten laguntzaz. Azkenik, gorputzaren alboak, hankartea, oinak (oinazpiak ere bai) eta buru-azala begiratuko ditugu. Era honetako mantxaren bat agertzen bada, berehala medikuarenera joatea komeni da.\nGosaritarako zerealak: garestiek gustu hobea\nAlferrikako aditibo ugari\nAlderik handiena, prezioa\nKontrola eta informazio gardena\nZaletasun guztien araberako musika eta emanaldiak


Hemen zaude:Hasiera / Zure ekarpena / Anaia eguzkia, arreba ilargia\nFranco Zeffirelliren pelikula ospetsua ikusi dugu, “Anaia eguzkia, arreba ilargia” (1972). Asisko Frantzisko oso gaixorik itzuli da Perugia herriaren aurkako gerratik. Sendatzean, naturan bilatuko ditu bere arimaren bakea eta zoriontasuna: txorien hegada, belazeetako loreak, anaia eguzkia, arreba ilargia, …\nEzin ditu onartu bere garaiko elizkizunak eta mezak, ezta modu aberatsean jantzitako Jesukristo gurutziltzatua ere … Ezin du onartu aitaren jarrera; aberastasuna pilatzea, … eta batez ere nola tratatzen dituen langileak, … Pobrea izan nahi du, Jesus bezala. Liskar gogor baten ondoren, aitari bere arropa guztiak itzuli eta biluzik alde egingo du Asisetik.\nSan Damianoko eliza ia guztiz suntsituta dago. Han Jesus gurutziltzatuaren beste irudi xumeago bat aurkitzen du. Eliza berritzeko asmoa sentitzen du. Eliza berreraikitzen hasiko da, inguruko pobre eta legenardun batzuekin … Lagun batzuk elkartuko zaizkio, bere bizipoza konpartitu nahian … Klarak ere bere bizitza estiloa hartu nahi du. Hona bere bizia: Jaungoiko errukitsuaz fidatzea, naturan Jainkoa aurkitzea, pobreenei laguntzea, …\nGuido gotzainarekin arazoak sortzean, ezertan okertu ote den pentsatzen hasi eta Erromara joango da, Aita Santuari galdetzera eta bere bedeinkapena eskatzera. Aita Santuak, Frantziskoren oin biluziak musukatu, eta Jesusen berri mundu osoan zabaltzeko eskatuko dio.\nZer da gehien gustatu zaizuna pelikulan? Zer pentsamendu edo hausnarketa erlijioso egin daiteke pelikula kontuan hartuz? Mila esker\nazaroa 27, 2014 at 10:52 am\nHasteko esan beharra daukat ez zaidala pelikulatik ezer gustatu baina gehien inpaktatu zidan mementua San Frantzisko biluzik plaza erdian jarri zenean izan zen eta esan zuen ez zuela aberastasunik behar pozik bizitzeko eta gauza guztiak aitari eman zizkion.Pelikula ez zitzaidan gustatu ez nuelako ondo ulertzen.\nEta hausnarketa erlijiosoari buruz esan dezakedana da ba San Frantziskok ez zuela botere eta aberastasunik behar bere espiritualidadea pozik bizi ahal izateko.\nazaroa 27, 2014 at 10:53 am\nNire iritziz orain arte ikusi dugun filmik txarrena izan da. Ez zen ulertzen filmaren mezua baina gehien erropak kendu zituen momentua izan zen. Baina gutxien gustatu zaidana beste guztia izan da ez zaidalako batere gustatu.Nire ustez film hau aldatu egin beharko zen.\nazaroa 27, 2014 at 10:55 am\nGustatu, gustatu… ez zait asko gustatu. Hausnarketa ez dela derrigorra aberats bizitza izatea, gutxiago eta sentimendu gehiagorekin bizitzea dela, ez duela esan nahi ori pentsatzen dudanik. Hasieran Asisko gerratik gexki bueltatzen da, amak ondo zaintzen du eta azkenik aitak geizki tratatzen du eta esaten dio lanean hasteko. Lanean asten denean konturatzen da bere aitarentzat lana egiten duten pertsonak nola bizi diren beraz berak deziditzen du ez duela bizitza ori nahi. Azkenik pobreak bezela bizitzea aukeratzen du talde batekin gaixoiei lagunduz. Neska bat ere ezagutzen du eta neskak azkenik aukeratzen du bera bexala bizitzea. Leprosoak uste dut urruti bizi direla gizarteak ez dituelako nahi. Berak ez du onartzen aita santuaren aberastasuna. Clarak bide ori onartu zuen Asiskok lagundu ziolako.\nNiri ez zait gustatu filma, oso aspergarria iruditu zaite egia esan. eta filmtik gehien gustatu zaidana klara bere ondora joan zenean bigarrengo aldiz agertzen denean, berari laguntzen zaiatzen da bere talde edo erlijio berean sartzen denean. oso gaixorik zegoen Asisko San Frantzizko. klarak pobreak bezalakoa nahi du izan eta egin edo eraiki zuten eliza sutu egiten diote berarebn kontra daudelako aberatsak.\nZer da gehien gustatu zaizuna pelikulan?\n-Aita nola tratatzen duen momentua, bere arropa dena botatzen duenean kalera.\nZer pentsamendu edo hausnarketa erlijioso egin daiteke pelikula kontuan hartuz?\n-Jesus bezela nahi zuela izan,pobre bizi eta berak egiten zuen lanarekin bizi,aberastazunaren aurka zegoen, Clarak bide hori jarraitu zuen pobre bizi naizuelako mutilarekin,ez zuen gurasoen diruarekin bizi bere lanarekin baizik.\nAsier Odriozola Elorza dio\nazaroa 27, 2014 at 10:56 am\nPelikula osoa ez dut ulertu eta ez zait gustatu. Uste dut pelikula jesusengatik zijoala. pelukulan gehien gustatu zaidan zatia erropa danak lurrera botatzen duenean da. film onekin egin dezakegun ausnarketa da jesusengain bizi dezakezula dirurik eduki gabe. Gauza materialak ez dira behar erlijioa bizi estiloa da. Gainera jaingoikoak lepra edota edozer arazo dituzten guztiak bere gain artzen ditu. Klarak ere jainkoaren menpe bizi nahi zuen eta bere gauza material danak bota zituen.\nazaroa 27, 2014 at 10:57 am\nPelikulan gehien gustatzen zaidana da protagonistak duen bihotz umila, Jesus izan zen bezala izan nahi du.\nEz du nahi diru asko eduki, ez enpresa baten buruzagi izan eta langileak gaizki tratatu… Umiltasuna nahi du, hori bakarrik, eta hori asko gustatu zait.\nProtagonista, aita santuarengana joaten denean eta hor dauden “apaiza” ikusten ditudanean ez daude hor Jainkoarengatik baizik eta hor egoteagatik aberastu egiten dira… baina protagonistak Jesus jarraitu nahi zuen, bere beste lagunak bezala, baita ere Clara, neska izan arren, Jesusi jarraitu nahi dio eta protagonistak baietza esan zion, ez zaio axola neska edo mutila izan, garrantzitsua Jesusi jarraitzea bada.\nEdo protagonistak eliza berriro ere eraiki zuenean, Jesusengatik, jendearengatik, berarengatik, jendea Jesusen gertu egoteko.\nTelak leihotik botatzen ditueneko partea gustatu zait. Jainkoarengan sinisteko eta zoriontsu bizitzeko dirurik eta aberastasunik ez dugula behar adierazten du pelikulak. Eliza bat berreraiki nahi zuen horrela bere jainkoarenganako adeitasuna adierazteko. Aita Santuari berak sentitzen zuena adierazi zionean ulertu zion bakarra bera izan zen. Clarak ere bera bezala zoriontsu bizi nahi zuen eta bere bide berdina hartu zuen.\nEz zait asko gustatu. Pelikula luzeegia zen eta gioiari ez diot zentzu handirik artu. Ez du arrozoirik ematen zergatik frantzisko ematen aldaketa pelikulan. Frantzisko oso religiosoa bihurtzen da eta pentzatzen du jainkoaren semea izateko ez direla behar arropa garestiak et abar. Berak pentzatzen du edozein pertsona izan daitekeela jainkoaren semea ezer eduki gabe baina ikusten du inork ez diola segitzen hasieran baina gero, jende askok segitzen dio eta berak sortzen du eliz bat eta monja konbentu bat. alde hortatik arrazoia dauka. azkenean aita santuak ere arrazoia ematen dio eta berearen alde jartzen da.\nazaroa 27, 2014 at 10:58 am\nAsisko Frantzisko ez zuen nahi aberatza izan, zoriontsu bizi nahhi zuen.gauzak asko aldatu ziren bere bizitzan jende dena pentsatzen zuten burutik geizki zegoela.Berari ez zion inporta baina bere aita etxetik bota zuen eta Frantzisko beste leku batera joan zen bizitzera eliza batean baina eliza puskatuta zegoen eta berak eta bere laguna beriz eraiki zuten eliza hori azkenean berak papana joan zen lagunekin laguntza eskatzera eta papak aitu egin zion.\nPertsonalki pelikula hau ez zait gustatu, oso aspergarria eta luzea egin zaidalako, horrez gain, nire ustez beste egun batean pelikula bat jarri beharko banu horrelako pelikularik ez nuen jarriko, ez zuelako arrakastarik izango pelikula honek ez dulako izan.\nHausnarketari buruz, uste dut pertsonak pobreak izan behar dutela bizitzan eliza berritzeko. Asisko Frantzisko familia aberats batean bizi zen baina berak ez zuen hori nahi, zoriontasuna besterik ez zuen nahi. Horregatik, gizon-emakume eta ume leproso batzuk ikusi zituenean lagutzera joan zen zoriontsu egote nahi zuelako, bai bera eta bai leprosoak. Horrela guztiak laguntzera joan zen, bere arropa guztiak lehiotik bota zituen eta kalean zegoen gende guztiak hartu zituen.\nazaroa 27, 2014 at 10:59 am\nPelikula hau ez zait asko gustatu. Baina zerbait aukeratu beharko banu, Asisko Frantziskoren jaungoikoarenganako maitasuna eta natura eta beste izaki batzuenganako maitasuna da. Nire ustez Frantziskok arrazoi du, ez dugu aberasatasunik behar jaungoikoaren aurrean eta elizkizunetan, berarengan fedea izan eta sinismena baduzu hori da kontuan hartu beharko genuena. Pelikula honek hausnarketa bat ekartzen digu gogoan: jaingoikoa, naturan aurki edo beraren maitasuna naturan aurki dezakegula, jaungoikoak guztiak maite gaituela aberats zein txiro eta inoiz ez digula bakarrik utziko, hau da, beraren maitasuna egunero sumatzen dugula.\nFrantzisko pertzona umila eta kristautasuna oso ondo adierazten du pelikulan\nkristautasuna ondo adierazteko pobrezian bizi behar dela denei lagunduz\nClarak leproseria lagundu egiten die eta Frantzisko bezala nahi du bizi kristautasuna sakon bizitzen\nazaroa 27, 2014 at 11:00 am\nPelikulako hainbat pasarteren artean, bere ondasun guztiak alde batera utzi eta larru gorritan, jendaurrean, ezartzen dena azpimarratu nahiko nuke. Bertan, geure ondasun edo izateak alde batera utziz mundu zabala dugula eta geuk geure kabuz aurkitu behar ditugula bai atsegin zaizkigun gauzak, baita sinesmenak ere transmititu nahi izan dizkigula iruditzen zait.\nHainbat arrazoi erlijiosoren artean honako hau azpimarratzea gustatuko litzaidake: Pobrezian bizi behar da Eliza, osoki, berreraikitzeko; hau da, jendearen beharrak nahiz momentu kritikoak biziz elizaren berreraikitzea era daitekeela. Izan ere, Asisko San Frantziskok ez du nahi aberastasunean bizitzerik baizik eta zoriontsu bizitzea. Zoriontasuna ez delako ez diru ezta ondasunekin ordaintzen eta guztiok dugulako eskubidea geure bizitzaren jabe izanik bizi egoki bat eratzeko. Eta honekin esan nahi diguna da, Elizak lagundu diezagukeela bilaketa honetan (beti ere, gauzak zentzuz eginez, noski).\nAsisko Frantzisko pelikula honetako protagonista da. Gerratik itzuli zenean, antza denez; zoratu egin zen, naturarekiko arremana gustatzen zitzaion, eta pobreekin arreman berezia zuen. Eliza berreraikitzen hasi zen eta inguruko pobre eta legenardun batzuekin elkartzen zen. Jendea berarekin arritzen zen. Baina gutxi batzuk ulertzen zuen bere mezua.\nPelikula hau ez zait oso interesgarria iruditu, hasiera ez zegoelako oso garbi eta ez dudalako oso ondo ulertu, baina baditu mezu erlijioso batzuk. Besteenganarekiko solidaritasuna adibidez.\nGehien gustatu zaidan atala, Frantziskoren sentimenduak izan dira, besteengatik egiten zuen guztia, bere humiltasuna. Eta Klarak berarekin jarraitutako bidea. Azken finean, guztiak elkarrekin solidarioak izatean zoriontsuagoak izan gaitezke, eta ez hainbeste materialtasunarekin.\nAsisko Frantzisko film honetako protagonista da, oso gaixorik itzultzen da Perugia herriaren aurkako gerratik.Sendatu egiten da eta ezin izaten du aberatsa izaten jarraitu, herri guztia txundituta gelditzen da honen erabakiagatik, erropak kendu eta pobreak bezala bizitzen asten da, janari gabe, etxerik gabe.\nAberatsek ezin dute ulertu baina badago neska bat, Klara, admiratu egiten duena eta bera bezalakoa izatera iritsi nahi duena. Esan egiten dio bera ere pobreak bezala bizi nahi duela, duena baloratu nahi duela.\nFilma aspergarria iruditu zait, ez delako nire gustukoa, baina adierazi nahi duen mezua da, aberatsek ez duten poza pobreek dutela, naiz eta ezer ez eduki, fil honetan kaletik kantuan ikusten dira, eta zerbait lortzen duten bakoitzean eskerrak ematen dute. Nire iritziz, besteei lagundu egin behar zaie, zuk denetik duzu, zuri ere gustatuko litzaizuke laguntzea egoera horretan,baita ere errespetua izatea besteengan garrantzitsua da. Gehien gustatu zaidan atala, Frantzizkoren erabakia izan da, oso humila izan da edozeinek ez du hori egiten.\nazaroa 27, 2014 at 11:49 am\nNiri pelikulak ez dit grazia handia egin baina bai iruditzen zait balore asko erakusten dituela eta pertsonen balioa gehiago errespetatzea. Gehien gustatu zaidana da Frantzisko bere aitaren arropak etab. leihotik botatzen dituenean eta pobreek hartzen dituztenean. Daukan pentsamendu erlijiosoa da pertsonak gauzak baino gehiago maitatu behar direla eta ez pobreak alde batera utzi.\nazaroa 27, 2014 at 11:52 am\n1)Nire iritziz pelikula oso oso aspergarria izan da.ez diot sentzu askorik arrapatu,protagonistak ematen zuen burutik gaizki zegoela.uste dut pelikulak zuen gauzik onena neska zela.\n2)pentsamendu erlijiosoan ikusten da pertsonak gehiago maitatzen direla eta pobreei asko lagundu behar zaietela\n-Pelikula ez zait asko gustatu ez baitzeukan zentzu askorik eta oso aspergarria iruditu baitzait.\n-Hala ere ondo azaltzen du nola elizak, bere bizimodua okertu nahian dabiltzanei zer egiten dien, okertu nahian dabiltzan horiek arrazoia izan arren. Gustatu zait nola bizi nahi izan duen Frantziskok, hainbeste aberastasun eduki arren guztiak atzean utzirik eta bere bizia besteei laguntzeko erabiltzea adibidez lepradunei edo kalean bizi direnei. Bere lagunek nola lagundu dioten ere gustatu zait. Eliza berreraikitzean ez du eraikina bakarrik berregin nahi, eliza osoa nahi du aldatu. Azkenean Aita Santuak nola tratatu dion gustatu egin zait, bertan zeuden guztiak kontra egin arren Aita Santuak bere errepestua adieraziz oinak musukatu dizkio eta mundu ososra bere ikuspuntua zabaltzean eskatzen dio.\nJosu Conde dio\nazaroa 27, 2014 at 11:53 am\nPelikula honetan gehiena gustatu zaidana da Asisko Frantizko bere familikoen erropa lehiotik botatzen duenean eta pobreekin joaten denean da.\nPelikula osotazunean ez zait asko gustatu pixkat aspergarria delako eta Frantzizko pixkat zoroa dagoelako.Azkenik apostoluak pobreen eliza erretzen diote nire aburuz inbidiagatik.\nAmaitzeko pelikula honek ez zuen asko merezi ikustea aspergarria zelako\nNiri pelikula hau ez zait asko gustatu, baina egokia iruditu zait klasean ikusteko, oso interesgarria ez izan arren.\nOndoren gehien gustatu zaidana da, nola laguntzen dien besteei pelikulan zehar eta beraren laguntzeko asmoa.\nHauek dira hausnarketa erlijiosoak; leproso eta langileengana hurbiltzen da beraiei laguntzeko, horrezgain Aita Santuarengana hurbiltzen da eta esaten dio: “joan zaitez mundu guztira ideia hau zabaltzeko”.\nAzkenean amaiera pixkat arraroa dauka baina erlijion ikusteko egokia izan da.\nazaroa 27, 2014 at 11:54 am\nAnaia eguzkia, arreba ilargia pelikula ez zait batere gustatu. Ez nuen ulertzen eta ematen zuen Asisko Frantzisko burutik joanda zegoela. Alde batetik ondo ikusten dut bera nazkatuta diru guztia eta eskura zuen dena alde batera laga eta mutil pobre bat bihurtzea. Dirua lortzea egiten zuen lanagatik. Gero ere ondo iruditzen zait San Damianoko eliza suntsituta zegoela eta berak eliza berritzeko asmoa eduki zuen eta berritu egin zuen.\nBerak zuen dena aldera batera laga zuen jaungoikoarekin gertuago egoteko, naturarekin batera egoteko. Pelikula bukaeran erromara joaten da Aita Santuarekin hitz egiteko eta horrela ulertu izango zuen zer egin zuen gaizki. Aita Santuaren aurrean zegoenean bere lagunak idatzita eman zion orrialdea irakurtzen hasi zen baina gero orria alde batera laga zuen eta berak pentsatu eta sentitzen zuena esan zion. Aita Santuarekin zeudenak kanpora bidali zituzten baina Aita Santuak jainkoaren borondatea ikusi zuen Frantziskoren hitzetan eta berriro berarengana ekartzeko eskatu zien eta beraren aurrean zeudenean berriro ere beraren aurrean jarri zen eta Aita Santua Frantziskori bere hanketan muxu bat eman zien.\nNire iritziz pelikula ez zen oso ona. Jendeak portaerak desberdinak zituen, batzuk pobreak ziren eta besteak aberatsak. Inork ez zion inorri laguntzen, baina halako baten Frantzisko gerratik etorri zen oso gaixorik eta orduan konturatu zen Jesusenganako harremanak naturaren bitartez lortuko zuela eta bere burua pobre bihurtuz eta pobreei lagunduz.\nNiri Frantziskoren laguntasuna eta egin zuen lana gustatu zidan gehien pelikulan.\nAita santuarengana joan zenean Erromara denak bera eta bere lagunen aurka zeuden Frantzisko esan zuenarekin, baina Aita santuari begiak ireki zizkion eta konturatu zen Frantziskok esan zuenarekin batera zegoela.\nEsan beharra daukat pelikula hau ez dela izan nire gustukoenetako bat, hala ere, gauza asko irakasten dituen film bat iruditu zait eta uste dut ondo aztertuz gero gauza asko atera daitezkeela bere barrutik. Hasieran gustatu ez zitzaidan arren interesgarria iruditu zait. Gehien gustatu zaidana, Frantziskok bere ondasun guztiak utzi eta pobreekin bizitzera nola joan zen izan da, hortik hasita iruditu zitzaidan pertsona bezala gauza asko irakasteko moduko pelikula bat zela. Hau ikusi ondoren gauza batzuk oso garbi geratu zaizkit, adibidez, ez dela ezer materialik behar pozik eta zoriontsu bizitzeko eta behar den guztia maitasuna dela ohartzen lagundu dit. Beste adibide bat Aita Santuak tratatu zituen modua izan zen, bere inguruko guztiak bere iritziarekin oso harrituta geratu arren eta gehienei ondo iruditu ez arren makurtu eta oinetan musu eman zionean Frantziskori. Atentzioa eman zidan beste gauza bat, Frantziskok gurutzeen gain zuen erreakzioa izan zen, Jesus ondo jantzita eta serio zegoen gurutzea ezin zuen ikusi ere egin eta aldiz irribarretsu eta xume jantzita zegoena oso gustuko zuen eta hura gurtzea nahi zuen. Gaixoei laguntzea eta bere bizitza besteen alde ematea nahiz eta bera askoz okerrago bizi da Frantzisko eredu bihurtu zuena.\nazaroa 27, 2014 at 11:55 am\nPelikula orokorrean asko gustatu zait, baina batik bat amaiera gustatu zait aita santuak esaten dionean jainkoaren mezua zabaltzeko.\nKristau onak izateko gutxi edukitzea hobeago dela pentsatzen dut. Gainera gutxi edukita duguna gehiago preziatzen dugu eta gehiago partekatzen dugu. Eta horrek beti ere jainkoarekiko arremana hobetu dezake eta zerurako ateak irekitzen ditu.\nPelikula honetan Frantziskok bere familia aldera batera utziz, bere bidea jarraitzea erabakitzen du. Ezin baitu onartu aitaren jarrera, aberastasuna pilatzea… Frantziskok naturarekin lotura berezi bat zuen, pobrea izan nahi zuen Jesusen bezala beste pertsona batzuekin batera. Asisetik alde egiten du. San Damianoko suntsitutako elizako Jesusen irudia xumeagoa iruditu zitzaion eta horregatik eliza berreraikitzea erabaki zuen inguru pobre eta legenardun batzuekin. Azkenean Aita Santuarengana joaten da, han Aita Santuak hanketan muxu eman eta Jesusen berri mundu osoan zabaltzea eskatzen dio.\nNire iritziz pelikula ez da oso ona pixkat zaharra geratu delako, baina pelikulak ematen duen mezua oso ona iruditzen zait.\nazaroa 27, 2014 at 11:56 am\nHasteko esan beharra daukat ez dela niri gustatzen zaizkidan pelikuletako bat, baina bere mezua oso ona dela iruditzen zait bai eta pelikulan zehar bere jarrera ere.\nAsisko Frantzisko oso gizon ausarta iruditzen zait eta honi azalpena emateko hona hemen bera jarrera ausart hauek: Bere aitaren arropa guztiak kentzen ditu elizaren aurrean eta joan egiten da herritik. Bestalde, pobrea izan nahi du Jesus izan zen bezala eta jende gaixoei besteak beste; legenarrei lagunduz eta zaurituta zegoen edozeini laguntza emanez. Baina bera bakarrik ez zegoen, talde bat osatzen zuten eta bera bezala pentsatzen zuten gizonek osatzen zuten azken hau. Frantziskok gorroto du Jesus gurutziltza triste eta ondo jantzita ikustea, bera ez baizen horrela hil eta horregatik ematen dio amorrua. Pelikularen amaieran Aita Santua ikustera joaten dira eta bertan denei hitz garbiak erabiliz pentsatzera eraman zuen Aita Santua, eta honekin azpimarratzekoa da pelikulan nola musukatzen dion hanka. Klara ere, Asisen bizi zen emakume bat hasieran ez da joaten berarekin baina amaieran eskatu egiten dio. Laburbilduz bere laguntza ezinbestekoa jarrera erlijiosoetan islatzen dela adierazi nahi dut.\nNire iritziz pelikula hau oso ondo dago. Izan ere, Jesusek izan zuen bizimodua erakusten digu Asisko Frantziskoren eskutik, eta hori oso baliagarria izan daiteke gure bizitzan praktikan jartzeko.\nBeste alde batetik, ondo dago Frantziskok nahi zuen bakea naturaren bidez lortzea, ingurumena garrantzitsua dela adierazten baitu. Beste balore bat bikain erakusten dena da zoriontsu izateko diruaren beharrik ez dagoela. Hau da, kasu batzuetan pobreenak zoriontsuenak direla, bizimodu alaia eramateagatik.\nGehien gustatu zaidana izan da Asisko Frantziskok pobreengan, gaixoengan, … duen maitasuna. Nire aburuz gure bizitzan egoera hori aplikatuz gero, pertsona guztiok alai biziko ginateke.\nFilm honek ematen du hausnarketarako tarte bat ere. Frantzisko Asiskoak Jesus gurutzean, arropekin, serio, … ikustean zoratu egiten da, izan ere berak uste du Jesusek erakusten zuen balio bat zela denok pozik bizi behar garela. Horretaz gain, pobre izanda aberats izanda baino zoriontsuago bizi gaitezkeela.\nazaroa 27, 2014 at 11:57 am\nEsan beharra daukat film hau ez dela izan nire gogokoa, ez da nire tipokoa eta oso zaila iruditu zait arretaz jarraitzea. Baina, Frantzisko Asiskok oso lan ona eta azpimarragarria egin duela iruditzen zait. Alde batetik, jendeari bitxiak, dirua… baino gauza interesgarriagoak daudela erakutsi die. Beste alde batetik, naturak Jaungoikoarekin harremana duela eta hura ere maitatu egin behar dela. Gauza garrantzitsuenetako bat nire ustez da behartsuenei eta behartsuak ez direnei laguntzen diela, bai pertsona hobeagoak izaten eta baita ere ekonomikoki. Berarekin dauden guztiak pobreak dira eta esaldi bat dago egoera hori ondo islatzen duena: “Gutxien duenak gehiago laguntzen du”. Adibidez, legenarrei laguntzen die, hauek laguntza behar baitute, gizartean baztertuta daudelako.\nJarrera erlijiosoak, esango nuke film osoan ageri direla, azken finean filma erlijiosoa baita. Baina pare bat jarrera esatekotan hauek esango nituzke: lehenik, gerratik itzuli ondoren, ia hiltzeko zoritik irtenda naturarekin eta Jaungokoarekin harreman sendoa sentitzen du, eta hor hasten da bere istorio guztia. Bigarrenik, Aita Santuarenganaino joaten denean, haren berri ona entzutera. Bertan, Aita Santuari bideak irekitzen dizkio esanez, bitxikeriak… ez duela Jainkoarengandiko erlazioa hobetuko, fedeak eta bihotzak baizik, eta Aita Santuak hanketan musu bat ematen dio Frantzisko bedeinkatzeko eta bizi ona opatzeko.\nPelikula besteetan ikusten ditugunekin konparatuz arraroa iruditu zait,hala ere gustatu zait.\nSan Frantzisko merkatari garrantzitsu baten semea zen eta honek bizi modu ona edukitzeko aukera izan zuen eta pobreen bizimodura egokitu zen,Honen inguruan baita beste kide batzuk. Hauen helburu nagusia kristauen eta elizaren gauzak aldatzea zen beste guztiak aurka zeuzkan baina honek aurrera segitu zuen baita aita santuaren aurrera joan bere ideiekin. Bere ideiak nagusia: elizan diru gutxiago izatea,jainkoaren fedearekin ez duelako zerikusirik , baita naturarekin lotzea (eliza)eta amaitzeko gaixoei laguntza eskaintzea.\nEgia esan, pelikula ez dut oso gustuko edota gogoko izan. Nire ustez, protagonistaren lana ez da oso ona. Gehiago gustatuko litzaidake beste mota bateko pelikulak ikustea. Hala ere, pelikulako zati batzuk gustatu zaizkit (pobreak kalean zehar abesten, Aita Santua bisitatzen dutenean…).\nPelikula honetan Frantziskok benetako kristau izatea du helburu, eta honekin esan nahi dut, berak ez dituela kristautasuna eta aberastasuna lotzen, eta jantzi eta leku aberatsak ez dituela gogoko. Frantziskok, pobreen parera nahi du bizi eta langileei laguntzen dio hori lortzeko helburuarekin.\nAmaitzeko, pelikula egokia iruditu zait erlijioko klaserako, erlijioaren espiritua ondo adierazten duelako, baina ez dut oso gogoko izan.\nFarwa Ghulam dio\nazaroa 27, 2014 at 11:59 am\nHasteko, nahiz eta pelikula oso interesgarria ez izan , bertan agertu diren gertakizunak larriak izan dira. Horietatik ,niri atentzio gehiago eman didana eta gehien gustatu zaidana hau da: aberatsa izatetik utzi eta pobre izatea gustatu zitzaion , jasusee bezala bizi nahi zuen. Horrek esan nahi du ez zuela bakarrik berarentzat pentsatu , baizik eta, besteei buruz ere.\nNire ustez , besteenganako eta jankoarenganako errespetu handia zuela. Nire iritziz , horrelako pelikulak jendea ikusiz gero, gaur eguna pobreak bizi diren egoerari aurre egiteko gai izango dira.\nazaroa 27, 2014 at 12:47 pm\nNire iritziz, pelikula hau ez zen oso ona, baina ezta txarra ere. Portaera desberdin asko ikus daitezke eta hori da gehien gustatu zaidan gauzetako bat.\nIruditzen zait, pelikularen detaileak begiratuz gero, gauza desberdinak ikasi daitezkeela, lehen esan dudan bezala, portaera asko baitaude. Asko hunkitu ninduen Frantziskok bere aitaren aberastasuna alde batera utzi eta arroparik gabe kalera irten eta horrela bizitzea erabaki zuenean. Horrela, ikus dezakegu pozik bizitzeko ez dugula asko behar, jendeari lagunduz eta konpartituz zure poztasuna bila dezakezula eta ondo bizi den jende asko ez dela pozik bizi. Jaungoikoa bilatzeko uste dut ez dagoela horrela bizi beharrik, ondo bizi den edozeinek ere sentitu dezakeelako Jainkoa berarengandik gertu eta berari laguntzen, baina Frantziskok sentitzen zuen hori egin behar zuela, beraz oso erabaki ona iruditzen zait. Horrez gain, zerbait gaizki egin zuela sentitzen zuen, beraz, Erromara joan eta aita santuarekin hitz egitea lortu zuen. Honek egoera entzun eta gero, esan zion Jesusen bakea munduan zabaltzeko. Horretarako, Frantzisko pertsona egokia iruditzen zait, bera baita aberastasunari uko egin eta pobre bizitzea erabaki duena eta Elizak duen aberastasuna modu batean saltzea nahi du, jende pobreari laguntzeko.\nazaroa 27, 2014 at 1:01 pm\nEsan beharra daukat pelikula ez zaidala gehiegi gustatu. Hala ere, filma aurrera joan ahala, gero eta interesgarriagoa iruditu zait. Gehien gustatu zaidan momentua, zera izan da, Francisco txoriaren bila joaten denean, hor teilatu gainetik ibili denean…\nHausnarketa erlijiosoak aipatzean, esan nahiko nuke nire ikuspuntutik pelikula honek erlijioarekin oso harreman estua jarraitzen duela. Adibidez, Jesusen bi gurutzeak: aberatsena eta pobreena. Baita ere, legenardunei laguntza eskaintzean, Jesusen hitza agerian geratzen da. Horrez gain, pobreek San Damianoko eliza berreraikitzean, beraien Jesusenganako sinesmena agerian lagatzen dute.\nAmaitzeko, gustatuko litzaidake esatea pelikula oso ona ez izan arren (nire ikuspuntutik), erlijioaren eta pertsonen arteko elkarbizitza ederki erakusten dela, bai aberatsekin eta bai pobreekin.\nazaroa 27, 2014 at 1:36 pm\nHasteko, gelan ikusi dugun pelikula, “Anaia eguzkia, arreba ilargia” delakoa, ez zait asko gustatu. Alde batetik, bertan agertzen diren gertaera gehienak erlijioari zuzendutako zentzu bat dutela onartzen dut, oso zentzu egoki eta zuzena gainera. Gainera, pelikularen zati batzuetan nahiko abesti arraroak agertzen dira, eta ez zaizkit batere gustatu, nahiz eta pelikulari dinamika egoki bat islatu.\nPelikula honetan Frantziskok benetako kristau izatea du helburu, eta honekin esan nahi dudana da, berak inolaz ere ez dituela kristautasuna eta aberastasuna lotzen, eta jantzi eta leku aberatsak ez ditu onartzen. Berak pobreen parera nahi du sentitu eta benetan langileei laguntzea du helburu.\nLaburbilduz, pelikula egokia iruditu zait erlijioko klasean ikusteko, benetan erlijioaren esanahia islatzen duelako eta hori sustatu beharra dagoelako, nahiz eta niri pertsonalki asko ez gustatu.\nElias El Jamay dio\nazaroa 27, 2014 at 1:48 pm\nPelikula hau nire iritziz beste edadeko jendearentzako da. Eta protagonista zoro bat ematen zuen baina portaera onak edukitzen zituen. Edozein ez zuen egingo aldaketa hori , hau da, aberatsa izateatik diru gabea izatera. Eta gainera osasun txarrekoei lagundu egiten die. Bere ametsak segitzen zituela antzematen zen. Hurrengoan pelikula berriagoa jartzea komeni.\nazaroa 27, 2014 at 1:50 pm\nIkusi dugun pelikula honetan Frantziskok berak pertsona gaixoentzat lagundu zuen. Naturalekin elkartasuna sentitzen zuten eta amaieran aita santuak bere oinetan muxu eman zien Frantziskok egiten zuena gustatzen zitzaiolako. Nire iritziz pelikula hau ez zait asko gustatu aspergarria iruditu zait eta. Baina beste alde batetik erlijioarekin zerikusi handia zuela iruditzen zait orduan erlijioko klase batean horrelako pelikula bat ikustea ondo dagoela iruditzen zait.\nazaroa 27, 2014 at 1:51 pm\nPelikula hau ez zait gustatu, gehiago gustatzen zaizkidalako film biziagoak. Mezua oso egokia iruditzen zait Jesusen benetako bizimodua jarraitu nahi duelako Asisko Frantziskok. Guztiz ados nago Frantziskoren jarrera garaiko elizarekiko.\nPelikula honek Jesusen benetako bizitza nolakoa izen zen azaltzen du protagonistaren bidez. Aberastasunak (dirua, lurrak, etxeak, jantzi baliotsuak, banketeak,…) alde batera laga behar direla kristautasunaren fedea benetan “sustatzeko”. Hau horrela, etxetik alde egitean bere herriko denak aho zabalik geratzen dira ez dutelako ulertzen honen zergatia. Garaia kontuan hartuta, normala iruditzen zait bere herriko gotzainak duen jarrera baina egia da Frantziskoren ikuspuntua egokiagoa iruditzen zaidala. Gaixoekin batera egotean, errespetua eta miresgarritasuna islatzen du.\nHala ere, duda asko ditu bere fedearekin; horregatik, guztiz zuzena iruditzen zait Aita Santuaren jarrera.\nAmaitzeko, ez naiz identifikatuta sentitzen Klararekin, ideia edota pentsamendu asko ezberdinak ditut eta. Hala eta guztiz ere, bere jarrera ona iruditzen zait, garaiko gehiengoari kasu egin gabe bere fedea jarraitzen duelako.\nazaroa 27, 2014 at 2:30 pm\nHasteko esan beharra daukat, oso pelikula arraroa egin zaidala. Zaila egin zait jarraitzea eta ulertzea. Baina ulertu dudanetik gehien gustatu zaidana zera izan da, nola Asisko Frantziskok ez dituen pobreak eta aberatsak bereizi nahi, berak mundu parekatua nahi duela eta pentsatsera eraman nau gaur egungo biziarekin. Gaur egun, zoritxarrez, berbera gertatzen baita. Pobreak pobreagoak direla eta abertsak oraindik eta aberatsagoak. Eta hau elizarekin lotuz, denok dakigun bezala, elizak guztiok bat izatea da eta Jesus da gure eredua. Orokorrean filma ondo egon da, hausnarketarako hainbat gai zituen eta beno ez da hain gaizki egon!\nazaroa 27, 2014 at 2:36 pm\nNiri pelikula honetan gehien gustatu zaidana ondorengoa izan da: Protagonistak arropa guztiak kendu eta bere aitari ematen dizkionekoa. Momentu horretan protagonistak Jesus bezalakoa izan nahi du, pobrea eta humila. Honek ezin du onartu aitak duen jarrera: aberastasuna… eta batez ere nola tratatzen dituen langileak. Arropak ematean basora joaten da bere bizitza egitera eta bertan jesusengandik gertu sentitzen da, hor ikus dezakegu pelikulak erlijioarekin duen arremana. Gainera, eliza bat aurkitzen du, suntsituta, eta hau berreraikitzen hasten da. Orduan pobre, solidario… asko berari laguntzen hasten dira, baina bukaeran eliza erre egiten da. Hor ere elizarekin duen arremana ikus dezakegu.\nPelikula nire iritziz alde batetik aspergarria iruditu zait, pixka bat irreala zelako bertan kontatzen zen historia, gainera eszenak ez ziren oso egokiak eta batzuetan ez zen ongi ulertzen eman nahi zuten mezua. Baina beste aldetik argi dago historia ongi landuta dagoela. Ez nuke berriz errepikatuko pelikula hau, baina gendeari gomendatuko nioke.\nazaroa 27, 2014 at 2:42 pm\nNiri pertsonalki pelikula honetan gehien gustatu zaidan momentua Clarak bere sinesmenak aitortu dituenean izan da. Izan ere, nahiz eta garai hartan gizartean pobreak eta haien bizimodua ez zeuden onartuak, Clarak beraiek bezala bizi nahi zuela esatea eta aitortzea miresteko puntu bat iruditzen zait.\nPelikula erlijioarekin oso lotuta dago momentu guztian eta horregatik hainbat hausnarketa erlijioso planteatzeko aukera ematen digu. Adibidez, elizak guztiok garen bezela onartzen gaitu pobreak nahiz aberatsak izan, Asisko Frantziskoren moduan, berak ere guztiak onartzen baitzituen. Azken finean, bizitzaren eta erlijioaren funtsa berdina baita, guztiak onartzea desberdinak izan arren. Horrexegatik, niri pelikulan Asisko Frantziskok Jesus ekarri dit gogora, nire ikuspuntutik bai Asisko Frantzisko eta gu Jesusekin lotuta baikaude, beraren zati bat garelarik.\nPelikula ez zait asko gustatu, egia esan, ez zait batere gustatu. Zeruetako Erreinua filma ikusi ondoren, pelikula hau oso aspergarria iruditu zait. Orokorrean, gaur egungo gazteei, eta gure klasekoak ez dira salbuespen bat, akzio gehiagoko filmak gustatzen zaizkie. Film hau oso geldoa eta aspergarria zen, eta nire iritziz, erlijioari buruzko filmak ez dute zergatik alako geldoak izan behar, Zeruetako Erreinuak erakutsi zigun bezala. Izan ere, aurreko film hark, pentsatzeko ere gauza gehiago eman zizkidan, hasieratik harrapatu ninduelako eta horregatik, atentzio gehiago jarrita egon nintzen filma ikusterako orduan.\nKristautasuna bizitzeko eta kristau ona izateko ez dagoela aberastasun handirik eduki beharrik eta garrantzitsuena norberaren sentimenduetan eta espiritualtasunean islatzen dela. Frantziskok, filmeko protagonistak, erakutsi nahi diguna da, bizitza honetan arrakasta izateak eta aberastasun handia izateak ez duela garrantzirik horrek ez baitigu zerurako bidea edo bertako bizitza amaigabea bermatuko. Frantziskoren ustez denok berdinak gara Jainkoaren begietatik begiratuta eta pobrezian eta besteei laguntzen bizitzea garrantzitsuagoa dela uste du, izan ere, Jesus horrela bizi izan baitzen. Bestalde ez zaio batere ondo iruditzen Asisko herriko elizak erakusten duen Jesus gurutziltzatuari buruzko irudia. Jesus gurutzean, harribitxiz eta jantzi dotorez erakusten da eta horrek, Jesus errege ahalguztidun, diruzale eta aberats bat bezala uzten duela uste du, Lurreko beste edozein erregeren konportamentu zikinen pareko. Berak erakutsi nahi digu, Jesus pobrezian eta behartsuenei laguntzen bizi izan zela eta hori dela kristautasun sinismenik handiena.\nmartxoa 5, 2015 at 6:09 pm\nAsisko Frantzisko pelikula honetako protagonista da. Gerratik itzuli zenean, antza denez, zoratu egin zen, naturarekiko harremana gustatzen zitzaion, eta pobreekin harreman berezia zuen. Eliza berreraikitzen hasi zen eta inguruko pobre eta legenardun batzuekin elkartzen zen. Jendea berarekin harritzen zen. Baina gutxi batzuk ulertzen zuen bere mezua.\nPelikula hau ez zait oso interesgarria iruditu, hasiera ez zegoelako oso garbi eta ez dudalako oso ondo ulertu, baina mezu erlijioso asko ditu nire iritziz. Gehien gustatu zaidan atala, Frantzizkoren erabakia izan da, oso humila izan da edozeinek ez du hori egiten.


Txistu Egunaren XV. edizioa larunbatean Amorebieta-Etxanon - HILERO AMOREBIETA\nTxistu Egunaren XV. edizioa larunbatean Amorebieta-Etxanon\nEscrito por Hilero en Noticias · 2015/09/24 · No hay comentarios\n•\tEibar, Iruña, Gasteiz, Bermeo, Durango eta Amorebieta-Etxanokoak dira herriko zoko guztiak musikaz blaituko dituzten bandak.\n•\tArratsaldeko 17:30etan emango zaie hasiera herrian zehar egingo dituzten kalejireei.\nUdazken Txistulari Taldeak aurten ere Txistu Eguna antolatuko du. Ospakizuna datorren irailaren 26an arratsaldean izango da. Aurten Txistu Egunaren XV. edizioa betetzen da.Txistu Egunaren helburua gure herritik zehar txistu talde ezberdinak egun berean entzuteko aukera eskaintzea da. Gure herritarrei txistu soinuaz gozatzeko aukera eder bat ematea. Horretarako datorren irailaren 26an sei txistu bandek parte hartuko dute Txistu Egunean. Honexek izango dira:\n– Eibarko Usartza Txistu Taldea\n– Iruñako Bizarzuri Txistulari Taldea\n– Gasteizko Adurtza Txistu Taldea\n– Bermeoko Kankinkabara Taldea\n– Durangoko Jaizale Txistu Taldea\n– Amorebieta-Etxanoko Udazken Txistulari Taldea\n17:30: Txistu talde bakoitza herriko alderdi ezberdinetatik kalejira : herriko erdigunea, Ogenbarrena, Gane, Ixer, Vivendas de Vizcaya eta Andrandi\n19:00: Talde guztien kalejira herritik zehar: Udaletxea, Luis Urrengoetxea, Euskal Herria plaza (txistu saioa), Bide baltza, Kalbarioa (txistu saioa), Gregorio Mendibil, Gernika plaza (txistu saioa), Nafarroa plaza (txistu saioa), Gudari (txistu saioa), Txiki eta Otaegi, Zelaieta parkea, Harrison parkea (txistu saioa).\nTxistu Egunaren laguntzaileak Ametx, euskera, kultura eta kirolarako Herri Erakundea eta Harrison Hotela dira.\nUdazken Txistulari Taldea\nUdazken Txistu Taldeak, txistuaren zabalkundearen alde lan egiten du. Txistua gure herri folklorearen elementu garrantzitsu bat dugu eta bera zabaltzea eta gure herriko bizitzan uztartzea nahi dugu. Horretarako, urteko igande guztietan, abuztuan izan ezik, kalejira jotzen dugu eta era berean, Amorebieta-Etxanoko auzoetako jaietara ere joaten gara.\nHorrez gain, urtero Karmengo Jaietan Txistularien Kontzertu Nagusia antolatzen dugu, eta bertan txistulariez gain, metalek, abesbatzak, dantzariek eta kantariek parte hartzen dute.\n« LA DIPUTACIÓN APRUEBA EL PROYECTO DE CONSTRUCCIÓN DE LAS OBRAS PENDIENTES EN LOS TÚNELES DE AUTZAGANE\nCINE GRATIS con: “Un otoño sin Berlín” de Lara Izagirre »


NATOk 15 milioi eurorekin lagunduko du Ukraina - Mundua - Berria\nNATOk 15 milioi eurorekin lagunduko du Ukraina\nErakundeak bilkura bat hasi du gaur Galesen, Ukraina auzi nagusitzat hartuta.\nNATOko herrialdeen ordezkariak, Galesen. / ANDY RAIN/EFE\nNATOko 28 herrialdeek Ukrainari 15 milioi euro ematea adostu dute, segurtasun indarrekin zerikusia duten erreformak egiteko. Bilkuran Ukrainako gatazka, Estatu Islamikoaren jarduna eta Afganistango esku hartzea dituzte hizpide, besteak beste. Newporteko hotel batean elkartu dira ordezkari guztiak, eta, saioa hasi aurretik, David Cameron Erresuma Batuko lehen ministroak gogorarazi du NATO oraindik "ezinbestekoa" dela. Bilera une "erabakigarri" batean heldu dela gaineratu du.\nBatetik, Ukrainako gatazkari dagokionez, Anders Fogh Rasmussen NATOko idazkari nagusiak esan du Ipar Atlantikoko Itunaren Erakundea "tinko" agertu dela: "Errusiarekin genuen lankidetza bertan behera utzi dugu, eta gure kide den Ukrainarekin sustatu egin dugu. Gure defentsa kolektiboa sendotu dugu". Ukraina kide aktibo eta fidagarritzat jo du Rasmussenek, eta Errusiari igorri dio mezua, "bakearen bidea" har dezan: Ukrainako mugatik soldaduak bidaltzeko, matxinoei armarik ez emateko eta borrokak uzteko eskatu dio. Bestetik, Estatu Islamikoaz esan du "nazioartearen eginbeharra" dela haren aurrerakada gelditzea.\nBileraren aurretik, omenaldia egin diete Afganistanen Segurtasuna Laguntzeko Nazioarteko Indarra misioan hil edo zauritu zirenei. Bien bitartean, bostehun bat lagunek protesta egin dute Newporten, bileraren kontra.\nGalesko bilkura eta Kremlineko ordezkariek iragarritako planen berrikuspena Gerra Hotz berri bat instituzionalizatzeko pausotzat ikusi dituzte nazioarteko agintari eta analista batzuek.\nPutin: "Ukrainako gatazkaren konponbidea oso gertu dago"\nNATOn sartzeko lege proiektua onartu du Ukrainako Gobernuak


Tourraren porra deitu du Lokatzak hilaren 3rako eta 4rako - Bergara - Goiena.eus\nLeire Kortabarria 2004-06-29 20:14\nAurtengo Tourra hastera doala-eta, porra deitu du Lokatza txirrindulari eskolak. Parte hartzeko txartelak uztailaren 3an eta 4an, asteburua, ipiniko dituzte eskuragai Bergaran eta baita Antzuolan ere. Asti nahikoa, hortaz, apustua prestatzeko.\nParte-hartze txartelak honako lekuetan ipiniko dituzte Lokatza eskolakoek: Bergaran, Nahikari, Avenida, Usoa eta Maxim's tabernetan eta Zabala jatetxean; Antzuolan, Aitz-Garbi jatetxean. Horrez gain, hilaren 3an, zapatua, Bergarako plazan eskuratu ahal izango dituzue, 12:00etatik 14:00etara, eta 4an, domeka, ordutegi berean, San Martzialgo erromerian.\nEsku hartzaileek 20 euroko apustuak egin ditzakete 15 txirrindulariren izenekin osatutako zerrenda bakoitzeko. Apustua egiteko mugaeguna uztailaren 4a da, 14:00etan. Arautegi osoa eskolaren webgunean duzue.


Hezkuntza arloan 25 urtetik gorako pertsonei ekintza formatzaileak gauzatzeko udal bekak emateko 2019 urterako deialdia - Azpeitiko Udala\nHezkuntza arloan 25 urtetik gorako pertsonei ekintza formatzaileak gauzatzeko udal bekak emateko 2019 urterako deialdia\nHEZKUNTZA ARLOAN 25 URTETIK GORAKO PERTSONEI EKINTZA FORMATZAILEAK GAUZATZEKO UDAL BEKAK EMATEKO 2019 URTERAKO DEIALDIA.\nAzpeitiko Udalak 2017ko otsailaren 7an egindako bilkuran hezkuntza arautuaren zein ez arautuaren arloan formazio-ekintzak egiten dituzten 25 urtetik gorako langabetu edota dagokion lan-hitzarmenean % 50etik beherako lan-jardunean diharduten pertsonei zuzendutako udal dirulaguntzak emateko oinarri bereziak onartu zituen. (2017ko apirilaren 12ko Gipuzkoako ALDIZKARI OFIZIALA 72 zk.)\nAraudi honen baitan, Azpeitiko Alkateak, Toki-araubidearen oinarriak arautzen dituen 7/1985 Legearen 21.1.f artikuluak emandako eskumenaz baliatuz, 2019ko martxoaren 26ko Ebazpenaren bidez\nLehena.- 2019.ekitaldiko diru laguntzen deialdia egitea, hezkuntza arautuaren zein ez arautuaren arloan formazio-ekintzak egiten dituzten 25 urtetik gorako langabetu edota dagokion lan-hitzarmenean % 50etik beherako lan-jardunean diharduten pertsonei zuzendutako udal dirulaguntzak emateko.\nBigarrena.- Deialdi horri aurre egiteko 2019. ekitaldiko udal aurrekontuan 5.000 euroko gastua baimentzea, Udalaren Zerbitzu Orokorrak kudeatzen dituen programen kontura, aurrekontu xedapen honekin:\n1 100.481.326.00.01 2019\nHezkuntza arautuaren zein ez arautuaren arloan formazio-ekintzak egiten dituzten 25 urtetik gorako langabetu edota dagokion lan-hitzarmenean % 50etik beherako lan-jardunean diharduten pertsonei zuzendutako udal dirulaguntzak emateko 2019 urterako deialdia. Oinarriak Azpeitiko Udalbatzak 2017ko otsailaren 7an egindako bilkuran onartu zituen. Eta behin betikoan 2017ko apirilaren 12an GAOn, argitaratu ziren 72.zkan.\nDiruz lagungarria izango den epealdia honako hau da: 2017/2019 eta 2019/2019 ikasturtetan egingo diren ekintza formatiboak.\n2019ko deialdiari aurre egiteko onartu den 5.000 euroko kopurua, bi alditan ordainduko da:\nAzpeitiko Udalak zuzenean eskatuko ditu edozein Erakundeei edo Administrazio Publikoei laguntza hauen oinarritan azaltzen diren 4.artikulutako dokumentuak, eskaeraren kudeaketarako baldintza guztiak betetzen direla kreditatu, egiaztatu eta datuok eguneratu ditzan. Dena den, eskatzaileak jarduera hau ez onartzeko eskubidea dute, eta horrela jakinarazi behar dute eskaeran (supostu honetan laguntza eskatzeko beharrezkoa den dokumentazioa aurkeztu beharko du).\nEdonola ere, eskariak aurkezteko epea 2019ko abenduaren 10ean amaituko da.\nDirulaguntzaren ordainketa, gastua egin izanaren egiaztatze agiri guztiak 2019ko abenduasren 20a baino lehen aurkezteari baldintzatuta egongo dira.\n6..- Datu partsonalen babesa.\n7..- Araudi Aplikagarria.\nAzpeitian, 2019ko apirilaren 12 an.- Alkateak.- Eneko Etxeberria Bereziartua..


Irekia Eusko Jaurlaritza - Gobierno Vasco :: Olatuen bidez energía elektrikoa ekoizteko lehen kaptadorea Bimep-era iritsi da\nOlatuen bidez energía elektrikoa ekoizteko…\nGaur goizetik aurrera Bimep-ek Armintzako kostan (Bizkaia) dituen instalazioetan da energía elektrikoa olatuen bidez ekoizteko lehen dispositiboa. Energia-kaptadore hau azken bederatzi hilabeteetan zehar eraikia izan da Erandioko Navacel enpresan, eta behin amaituta, Armintzako uretara eraman da, bertan ainguratzeko Bimepek itsaso zabalen dituen siakuntza-instalazioetan probatze aldera. Oceantec enpresak (TECNALIA eta Iberdrolak sortua) gidatu du prototipo honen garapen teknologikoa, Energiaren Euskal Erakundearen babesa edo laguntza duena.\n42 metroko luzera duen kaptadorearen itsasoratze eta garraio lanak, gaur urriak 12ko goizeko 5etan hasi dira eta Bilboko itsasadarrean ikusteko aukera izan da. Ibilbidea Erandion Navacelek dituen instalazioetatik bokaleraino doan tartea izan da, Bizkaiko Zubi Esekiaren azpitik igarota. Ondoren Armintzako kostaraino iritsi da, Bimepeko ur zabaleko eremua dagoen lekura, hain zuzen ere. Lan hauetan guztietan, tona handiko bi garabi, urpekari talde espezializatuak, bi atoiontzi eta hainbat txalupa lantzailek hartu dute parte.\nEra honetan, olatuen bidez energia elektrikoa sortzeko gai den lehen gailua edo kaptadorea hartzen du Bimepek bere instalazioetan, Euskadiko enpresa teknologiko baten eskutik hartu ere. MARMOK A5 izeneko kaptadore hori potentzia txikikoa da. 42 metro luze ditu, 5 metroko diametroa eta 80 tonako pisua du. Era bertikalean, itsasoan murgilduta ia erabat, buru flotatzailea izan ezik, energia sortuko du OWC (ur-zutabe oszilatzailea) deritzon teknologiaren bidez. Teknologia hori bera da Mutrikuko olatuen instalazioan energia sortzen duena, baina oraingoa kostatik aldenduta, olatuek energia gehiago duten aldean, hain zuzen ere. Kaptadoreak dituen bi turbinak Mutrikuko energia-instalazioan probatu edo testatu ziren aurtengo udaberrian zehar, itsasoan abian jarri aurreko urrats gisa.\nEragiketa horiek Bimepen instalazioetan burutuko dira, itsaso zabalean, itsas trafikoari mugatutako eremu batean, eta bertan dauden itsaspeko kableen bitartez bideratuko da lehorrera sortuko den elektrizitatea.


«Dantza» filmari buruzko argazki erakusketa, Igartubeiti baserrian | Kultura | GARA\n«Dantza» filmari buruzko argazki erakusketa, Igartubeiti baserrian\nEzkioko Igartubeiti dolare baserrian Telmo Esnalen “Dantza” filmaren inguruko argazki erakusketa zabaldu dute. “Igartubeiti dantzan!” irailaren 30era arte ikusi ahal izango da.\nErakusketaren baitan, baserrian filmaren irudiak daude ikusgai, bisitariak baserriaren errealitatea eta filmeko fikzioa alderatu ditzan. Izan ere, bertan filmatu zituen Esnalek pelikulako hainbat eszena 2014an.\nInterpretazio zentroan filmari eta filmaketari buruzko informazioa dago eskuragarri. Lau paneletan filmaren sorrera eta ideiak jasotzen dira, Esnalek idatzitako testigantzen eta Koldobika Jauregi arte zuzendariaren sorkuntzen bitartez. Paneletan, gainera, bitxikeriak ere kontatzen dira.\n“Igartubizia” atal birtualean Koldobika Jauregik eta Xabier Artola argazkilariak Igartubeiti baserriarekin izan duten harremanari buruzko elkarguneak eta solasaldiak aurkituko ditugu.\nBestalde, familientzako eta haurrentzako lantegiak prestatu dituzte. Sagarra oinarri izanik, naturaren zikloaren errepresentazio dantzatua egingo dute; hau da, sagarrondoaren hazia ereitetik sagar uzta bildu artekoa. Irailaren 14an egingo dute familientzako tailerra; haurrekin, berriz, udalekuen baitan landuko dute gaia udan zehar, ekainaren 25etik uztailaren 20ra bitartean.\nEra berean, Koldobika Jauregik eta Xabier Artolak bisita gidatua eskainiko dute irailaren 7an, 12.00etan.\nErakusketarekin lotuta ezin zuen kale egin “Dantza” filmaren proiekzioak. Interpretazio zentroan eskainiko dute irailaren 28an, 17.30ean. Aurrez izena ematea ezinbestekoa izango da eserleku kopuru mugatua baitago.